**КП № 69 Високоспециализирани ИНТЕРВЕНЦИОНАЛНИ ПРОЦЕДУРИ при заболявания на ГАСТРОИНТЕСТИНАЛния ТРАКТ**

**КП № 69.2 Високоспециализирани ИНТЕРВЕНЦИОНАЛНИ ПРОЦЕДУРИ при заболявания на ГАСТРОИНТЕСТИНАЛния ТРАКТ за лица под 18 годишна възраст**

1.Минимален болничен престой – 3 дни

**2.3** **КОДОВЕ НА ОСНОВНИ ПРОЦЕДУРИ**

|  |
| --- |
| **основни високоспециализирани интервенционални процедури**  **Ендоскопско приложение на агент в лезия на хранопровод**  Инжектиране на склерозиращ агент  *Включва*: варици:  • езофаеални  • езофаго гастрален преход  30476-00 Ендоскопско приложение на агент в некървяща лезия в хранопровод  30476-01 Ендоскопско приложение на агент в некървяща лезия в областта на хранопроводно-стомашния преход  **Деструктивни процедури на хранопровода**  30476-02 Ендоскопско лигиране варици на хранопровод  Ендоскопско лигиране варици на езофагогастрален сегмент  30478-11 Езофагоскопия с диатермия  30478-12 Езофагоскопия с термична сонда за коагулация  30478-19 Езофагоскопия с друга коагулация  Аргон-плазма коагулация  30479-00 Ендоскопска лазер терапия на хранопровод  Ендоскопска лазер терапия на хранопровод при:  • доброкачествени съдови лезии  • дилатация  • неоплазима  **Други ексцизионни процедури на хранопровод**  30478-13 Езофагоскопия с ексцизия на лезия  Ендоскопска езофагеална полипектомия  **Селективна ваготомия с частична гастректомия**  Стволова ваготомия с частична гастректомия  *Кодирай също когато е направен:*  • контрол на кървяща пептична язва (30505-00 [874], 30509-00 [880])  *Не включва*: такава след предишни процедури за пептична язвена болест (30503 [878])  30497-00 Селективна ваготомия с частична гастректомия и гастродуоденална анастомоза  **Панендоскопия с деструкция**  Дуоденоскопия }  Гастроскопия } с деструкция  Езофагогастродуоденоскопия [EGD] }  *Включва*: двойно балонна ентероскопия  30478-01 Панендоскопия до дванадесетопръстника с диатермия  30478-02 Панендоскопия до дванадесетопръстника със сонда за термична коагулация  30478-03 Панендоскопия до дванадесетопръстника с лазерна коагулация  30478-20 Панендоскопия до дуоденома с друга коагулация  Аргон плазма коагулация  **Панендоскопия с ексцизия**  Дуоденоскопия }  Гастроскопия } с ексцизия  Езофагогастродуоденоскопия [EGD] }  *Включва*: двойно балонна ентероскопия  30478-04 Панендоскопия до дванадесетопръстника с ексцизия на лезия  Панендоскопия на дуоденума с ексцизия на полип  **Други процедури за приложение, поставяне или премахване върху хранопровод**  30490-00 Ендоскопско поставяне на езофагеална протеза  Ендоскопско поставяне на езофагеален стент:  • разширяващ се  • неразширяващ се  *Включва*: дилатация на хранопровод  30490-01 Ендоскопска подмяна на езофагеална протеза  Ендоскопска подмяна на езофагеален стент:  • разширяващ се  • неразширяващ се  *Включва*: дилатация на хранопровод  30490-02 Ендоскопско отстраняване на езофагеална протеза  Ендоскопско изваждане на езофагеален стент:  • разширяващ се  • неразширяващ се  *Не включва*: това при подмяна (30490-01 [853])  **Дилатация на хранопровод**  41819-00 Друга ендоскопска дилатация на хранопровод  *Не включва*: чрез лазер (30479-00 [856])  с поставяне на протеза (30490-00 [853])  41831-00 Ендоскопска пневматична дилатация на хранопровод  **Панендоскопия с деструкция**  30478-01 Панендоскопия до дванадесетопръстника с диатермия  30478-02 Панендоскопия до дванадесетопръстника със сонда за термична коагулация  30478-03 Панендоскопия до дванадесетопръстника с лазерна коагулация  **Деструктивни процедури на стомах**  30476-03 Ендоскопско лигиране на стомашни варици  **Други ексцизионни процедури на стомах**  90297-01 Ендоскопска мукозна резекция на стомах  **Панендоскопия с ексцизия**  Дуоденоскопия }  Гастроскопия } с ексцизия  Езофагогастродуоденоскопия [EGD] }  *Включва*: двойно балонна ентероскопия  30473-06 Панендоскопия до илеума с биопсия  **Панендоскопия с отстраняване на чуждо тяло**  *Включва*: двойно балонна ентероскопия  30478-14 Панендоскопия до илеума с отстраняване на чуждо тяло  Изваждане на чуждо тяло чрез:  • илеоскопия  • йеюноскопия  **Панендоскопия с деструкция**  Дуоденоскопия }  Гастроскопия } с деструкция  Езофагогастродуоденоскопия [EGD] }  *Включва*: двойно балонна ентероскопия  30478-15 Панендоскопия до илеума с диатермия  30478-16 Панендоскопия до илеума със сонда за термична коагулация  30478-17 Панендоскопия до илеума с лазерна коагулация  30478-21 Панендоскопия до илеума с друга коагулация  Аргон плазма коагулация  **Други ексцизионни процедури на дебело черво**  90297-02 Ендоскопска мукозна резекция на дебело черво  **Ендоскопска дилатация на стомашна стриктура**  30475-00 Ендоскопска дилатация на стомашна стриктура  *Не включва*: такава при гастродуодененална стриктура (30475-01 [882])  30475-01 Ендоскопска дилатация на гастродуоденална стриктура  *Не включва*: такава при стомашна стриктура (30475-00 [882])  **Процедури за приложение, поставяне или премахване върху тънки черва**  *Включва*: двойно-балонна ентероскопия  30478-05 Перкутанна ендоскопска йеюностомия [PEJ]  **Процедури за приложение, поставяне или премахване върху стомах**  30478-08 Изваждане на гастростомна тръба  Изваждане на:  • неендоскопски гастростомен бутон  • перкутанна ендоскопска гастростомна [PEG] тръба  *Не включва*: тези с подмяна на:  • неендоскопски гастростомен бутон (30483-00 [870])  • перкутанна ендоскопска гастростомна тръба (30482-00 [870])  30481-00 Първоначално вкарване на перкутанна ендоскопска гастростомна [PEG] тръба  30482-00 Повторно вкарване на перкутанна ендоскопска гастростомна [PEG] тръба  Подмяна на перкутанна ендоскопска гастростомна [PEG] тръба  **Други възстановителни процедури на стомах**  90304-00 Друго възстановяване на стомах  **Панендоскопия**  *Включва*: двойна балонна ендоскопия  11820-00 Панендоскопия чрез камера капсула  Камера хапче }  Капсула } ендоскопия  Гастроинтестинална камера капсула }  30473-05 Панендоскопия до илеума  Илеоскопия  Йеюноскопия  **Панендоскопия с ексцизия**  30473-06 Панендоскопия до илеума с биопсия  **Фиброоптична колоноскопия с ексцизия**  32087-00 Фиброоптична колоноскопия до флексура хепатика, с полипектомия  Колоноскопия до флексура хепатика, с множествени полипектомии  Флексибилна сигмоидоскопия с полипектомия  Къса колоноскопия с полипектомия  *Включва*: полипектомия чрез или с използване на:  • биполарна каутеризация  • горещ биопсичен форцепс  • бримкова техника  32093-00 Фиброоптична колоноскопия до цекума, с полипектомия  Колоноскопия до цекум, с множествени полипектомии  Дълга колоноскопия с полипектомия  *Включва*: полипектомия чрез или използване на:  • биполарна каутеризация  • горещ биопсичен форцепс  • бримкова техника  **Деструктивни процедури на дебело черво**  90308-00 Ендоскопска деструкция на лезия на дебело черво  Ендоскопска:  • аблация на тумор на дебело черво  • Аргон-плазма коагулация  • контрол на дебелочревно кървене  • деструкция на дебелочревни тъкани  *Не включва*: с лазер (30479-02 [908])  30479-02 Ендоскопска лазерна терапия на дебело черво  Ендоскопска лазер терапия на дебелочревни:  • доброкачествени съдови лезии  • неоплазма  • стриктура  **Деструктивни процедури на ректум или анус**  30479-01 Ендоскопска лазерна терапия на ректум  Ендоскопска лазер терапия за:  • доброкачествени съдови лезии  • неоплазма  90312-00 Електрокоагулация на ректална тъкан  Електрокоагулация на ректална лезия  *Не включва*: такава при хемороиди (постоперативно) (90345-00 [931])  • стриктура  **Ендоскопска дилатация на стомашна стриктура**  30474-00 Балонна дилатация на дуоденум  **Други възстановителни процедури на тънки черва**  30379-00 Балонна дилатация на йеюнум  **Друго възстановяване на дебело черво**  32094-00 Ендоскопска дилатация на колоректална стриктура  Ендоскопска дилатация на колоректална анастомозна стриктура  **Процедури за приложение, поставяне или премахване върху дебело черво**  90295-00 Ендоскопско поставяне протеза на дебело черво  Ендоскопско поставяне на дебелочревен стент  90295-01 Ендоскопска подмяна на протеза на дебело черво  Ендоскопска:  • подмяна }  • ревизия } дебелочревен стент  90295-02 Ендоскопско отстраняване на протеза на дебело черво  Ендоскопско изваждане на дебелочревен стент  *Не включва*: такава с подмяна (90295-01 [906])  **Процедури за приложение, поставяне или премахване върху ректум или анус**  90295-03 Ендоскопско поставяне на ректална протеза  Ендоскопско поставяне на ректален стент  90295-04 Ендоскопска подмяна на ректална протеза  Ендоскопска:  • подмяна }  • ревизия } ректален стент  90295-05 Ендоскопско отстраняване на ректална протеза  Ендоскопско изваждане на ректален стент  *Не включва*: такава при подмяна (90295-04 [929])  **Процедури за приложение, поставяне или премахване върху тънки черва**  *Включва*: двойно-балонна ентероскопия  92068-00 Ендоскопско поставяне на дуоденална протеза  Ендоскопско поставяне на дуоденален стент:  • метален (Wallstent)  • полиетиленов  *Включва*: дилатация на дуоденум  92068-01 Ендоскопска подмяна на дуоденална протеза  Ендоскопска подмяна на дуоденален стент:  • метален (Wallstent)  • полиетиленов  *Включва*: дилатация на дуоденум  92068-02 Ендоскопско премахване на дуоденална протеза  Ендоскопско изваждане на дуоденален стент:  • метален (Wallstent)  • полиетиленов  *Не включва*: такава с подмяна (92068-01 [892])  **Ексцизия на лезия или тъкан на ректум или анус**  90315-00 Ендоскопска ексцизия на лезия или тъкан на анус  Ендоскопска ексцизия на тъкан или лезия на ануса  *Не включва*: ендоскопска ексцизия на анални:  • полип (32078-00, 32081-00 [910], 32087-00, 32093-00 [911])  • кожни израстъци (32078-00, 32081-00 [910], 32087-00, 32093-00 [911])  **Процедури при хемороиди**  32135-00 Лигиране на хемороиди с гумен пръстен  **Друг ултразвук**  30668-00 Ендоскопски ултразвук  Ултразвук, съвместно с ендоскопия  55601-00 Трансректален ултразвук за ендолуменна ехография |

**Изискване:**

При лица до 18 годишна възраст клиничната пътека се счита за завършена, ако са приложени и отчетени: една високоспециализирана интервенционална процедура, две диагностични процедури и две терапевтични процедури (от които едната задължително е 96199-09 или 96200-09 или 96197-09.

При извършване на процедури с кодове: 30473-04, 30476-00, 30476-01, 30476-02/30478-11,30478-12, 30478-19, 30479-00, 30478-13, 30497-00, 30478-01, 30478-02, 30478-03, 30478-20 (при полипектомия); 30478-01, 30478-02, 30478-03, 30476-03, 30476-03 (при полипектомия); 90297-01; 30473-01; 30473-06; 32090-01; 30473-06, 30478-14, 30478-15, 30478-16, 30478-17, 30478-21, 90297-02; 32087-00, 32093-00, 32084-01 и 32093-00 е задължително извършването на патоморфологично изследване 91919-01 или 91919-11;

* При извършване на процедура 30478-04 е достатъчно прилагане на доказателствен материал на лезията (на хартиен или магнитен носител);
* терапевтичните процедури: 96197-02, 96199-02, 96199-00 и 96199-09 или 96200-09 или 96197-09, се кодират само при тридневен курс на лечение, като в ИЗ се посочва вида, дозата и курса на лечение.
* Основна процедура 92191-00 и 92191-01 се осъществява при необходимост и се прилага при диагностициране на Covid 19. Тази процедура се извършва при показания и се отчита като допълнителна диагностична процедура, към другите диагностични процедури, посочени във всеки диагностично – лечебен алгоритъм на съответната клинична пътека.

Клиничната пътека за лица под 18 годишна възраст се счита за завършена, ако са приложени ехографски протокол, ендоскопски протокол и/или снимка от друго изобразяващо изследване – за основните процедури, с които се отчита пътеката.

Когато се използват кодовете от блок 1923 и 1924, се извършват и кодират всички кодове на изследвания от двата блока и се считат за една основна диагностична процедура за завършване и отчитане на тази КП.

Когато се използват кодовете от блок 1932, се извършват и кодират всички кодове на изследвания от блока и се считат за една основна диагностична процедура за завършване и отчитане на тази КП.

**4. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА**

**Клиничната пътека се изпълнява в обхвата на медицинската специалност "Хирургия", осъществявана най-малко на второ ниво на компетентност, съгласно медицински стандарт "Общи медицински стандарти по хирургия, неврохирургия, гръдна хирургия, кардиохирургия, съдова хирургия, детска хирургия и лицево-челюстна хирургия", от обхвата на медицинската специалност "Детска хирургия", осъществявана най-малко от второ ниво на компетентност, съгласно медицински стандарт "Общи медицински стандарти по хирургия, неврохирургия, гръдна хирургия, кардиохирургия, съдова хирургия, детска хирургия и лицево-челюстна хирургия", от обхвата на медицинска специалност "Педиатрия", осъществявана най-малко на второ ниво на компетентност, съгласно медицински стандарт "Педиатрия", от обхвата на медицинската специалност "Детска гастроентерология", осъществявана най-малко на второ ниво на компетентност, съгласно медицински стандарт "Педиатрия", от обхвата на медицинската специалност "Образна диагностика", осъществявана най-малко на второ ниво на компетентност, съгласно медицински стандарт "Образна диагностика".** Изискванията за наличие на задължителни звена, апаратура и специалисти са в съответствие с посочените медицински стандарти.

**4а) ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури чрез договор, вменените като задължителни звена, медицинска апаратура и оборудване, и с друго лечебно заведение за извънболнична или болнична помощ, разположени на територията му и имащо договор с НЗОК.

|  |
| --- |
| **Задължителни звена/медицинска апаратура** |
| 1. Клиника/отделение по детска гастроентерология  или  Клиника/отделение по хирургия (при наличие на специалист със сертификат по ТЕМ)  или  Клиника/отделение по педиатрия  или  Клиника/отделение по детска хирургия |
| 2. Анестезиологичен екип |
| 3. Клинична лаборатория |
| 4. Видеоендоскопска апаратура за горна и долна ендоскопия |
| 5. УЗ апарат среден/висок клас, с възможност за Доплер ехографии |

**ЗАДЪЛЖИТЕЛНО ОСИГУРЕНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА ИЗПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури дейността на съответното задължително звено чрез договор с друго лечебно заведение на територията на населеното място, което отговаря на изискванията за апаратура, оборудване и специалисти за тази КП и има договор с НЗОК.

|  |
| --- |
| **Задължителни звена/медицинска апаратура** |
| 1. Лаборатория (отделение) по клинична патология  2. Структура по Образна диагностика |

**4б. Необходими специалисти за лечение на пациенти на възраст под 18 години. Изисквания за допълнителна кавлификация:**

* лекари със специалност педиатрия – минимум четирима, от които поне един със специалност по детска гастроентерология;

или

лекари със специалност по детска хирургия – минимум двама, единият от които може да е със специалност по обща хирургия;

- лекар със специалност по клинична лаборатория;

- лекар със специалност по анестезиология и интензивно лечение;

- лекари със специалност по образна диагностика– минимум двама.

От работещите в структурата лекари-специалисти минимум един с квалификация по „Абдоминална Доплерова ехография – второ ниво“ и минимум един с квалификация по „Интервенционална гастроинтестинална ендоскопия – второ ниво“. Сертификат, издаден от отдел „Следдипломна квалификация” към Медицински университет или ВМА.

При анамнеза от страна на пациента за алергия и предстояща процедура в условия на анестезия, се извършва задължителна консултация с лекар със специалност по анестезиология или клинична алергология.

**Скъпоструващи медицински изделия за провеждане на лечение**

| Примка за лигиране еднократна | НЗОК не заплаща посоченото изделие |
| --- | --- |
| Накрайник за лигиране еднократен | НЗОК не заплаща посоченото изделие |
| Саморазтваряща се ендопротеза за хранопровод или черво и други | НЗОК не заплаща посоченото изделие |
| Игла за тънкоиглена биопсия под ехографски контрол | НЗОК не заплаща посоченото изделие |
| Игла за биопсия през ехоендоскоп | НЗОК не заплаща посоченото изделие |
| Индивидуален набор (капсула и аксесоари) за из-вършване на капсулна ентероскопия | НЗОК не заплаща посоченото изделие |
| Полипектомична примка еднократна | НЗОК не заплаща посоченото изделие |
| Игла ендоскопска еднократна | НЗОК не заплаща посоченото изделие |
| Клипси за ендоскопска хемостаза | НЗОК не заплаща посоченото изделие |
| Балон - дилататор | НЗОК не заплаща посоченото изделие |
| Сет за ПЕГ | НЗОК не заплаща посоченото изделие |

**5. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ**

**Дейностите и услугите по тази клинична пътека се осъществяват незабавно или се планират за изпълнение в зависимост от развитието, тежестта и остротата на съответното заболяване и определения диагностично-лечебен план.**

**а) ИНДИКАЦИИ ЗА ХОСПИТАЛИЗАЦИЯ**

Диагностично уточняване и лечение чрез извършване на високоспециализирани интервенционални процедури при:

- онкологично заболяване;

- стеноза, тубуловилозен аденом;

- други остри и хронични обострени заболявания на гастроитестиналния тракт с данни за бърза прогресия и неповлияващи се от амбулаторно лечение;

- заболявания в детската възраст.

- Диагностично уточняване и определяне на терапевтично поведение на пациенти със заболявания на гастроитестиналния тракт без данни за бърза прогресия с необходимост от извършване на високоспециализирани интервенционални процедури на гастроинтестиналния тракт, след приключване на диагностично-терапевтичния процес в специализираната извънболнична медицинска помощ

**б) Прием и изготвяне на диагностично-лечебен план.**

Биологичен материал за медико-диагностични изследвания се взема в първите 24 часа на хоспитализацията. Ехография на коремни органи и ретроперитонеум се извършва до 24 час от постъпването. В случаи на спешност горна ендоскопия или контрастна рентгенография се извършват до 24 часа от постъпването. В случаи извън спешност горна ендоскопия или контрастна рентгенография се извършват до 3 ден от началото на хоспитализацията при минимален болничен престой. КТ и МРТ се извършват до 3 ден от началото на хоспитализацията – при минимален болничен престой. Контролни клинико-лабораторни изследвания на патологично променените показатели се извършват по преценка до края на хоспитализацията.

**Условия за провеждане на ендоскопски/ехографски интервенционални процедури на гастроинтестиналния тракт**

Клинико – лабораторни изследвания (според съответните заболявания и показания):

- хематологични показатели (хемоглобин, еритроцити, левкоцити, тромбоцити, Hct и изчислени съотношения, с диференциално броене на клетки).

- клинично-химични показатели – общ белтък, албумин, кр. захар, креатинин, урея, амилаза, билирубин – общ и директен, сер. желязо, ЖСК, АСАТ, АЛАТ, ГГТ, АФ, ЛДХ, Na, K, Cl, при показания - АКР, С-реактивен протеин, туморни маркери (СЕА, СА 19-9, CA-72-4 и др.);

- хемостаза – фибриноген, протромбиново време (индекс, INR), при показания - АПТТ (пТПВ/ККВ);

- пълно изследване на урина;

- Кръвна група.

- Рентгенография на бял дроб и сърце – по преценка.

- ЕКГ.

- Абдоминална ехография (ехография на коремни органи).

- Стандартно ендоскопско изследване на горния или долен ГИТ (горна или долна гастроинтестинална ендоскопия) с или без ендоскопска биопсия, четкова или друга цитология;

- Хистологично изследване и /или цитологично изследване.

- Контрастна рентгенография на горния ГИТ - при показания.

- Допълнителни изследвания - при показания:

* изобразителни изследвания, напр. рентгенография, КТ, МРТ;
* микробиологични и паразитологични изследвания (биологични материали, кръв, биопсичен/цитологичен материал), имунологични и други изследвания;
* Подготовка/лечение.

**Медикаментозното лечение** включва:

- корекция на жизнено важни функции, анемия, коагулационни нарушения, придружаващи заболявания;

- лечение на основното заболяване според препоръките за стандартизирано поведение на БНДГЕ (Българско научно дружество по гастроентерология).

Лечението се провежда с антисекретори (Н-2 блокери, инхибитори на протонната помпа); протектори на лигавицата, прокинетици или други медикаменти, повлияващи функцията на сфинктерите и моториката на горния ГИТ, кръвоспиращи, антибиотици и други антибактериални средства, соматостатин, противотуморни и имуномодулиращи средства и др.; спазмолитици; обезболяващи; хепарин; електролитни и инфузионни р-ри; кортикостероиди, средства за корекция на хипоалбуминемия и анемия, осигуряване на ентерално или парентерално хранене, сондово хранене или перорално хранене с концентрирани хранителни субстанции др. По индикации - трансфузия на цяла кръв или кръвни компоненти, кръвозаместители, фактори на съсирване, хуманалбумин и други.

**Други терапевтични процедури** – промивка или локална инстилация на храни и концентрирани хранителни субстанции през сонда или перкутанна ендоскопска гастро-ентеростома.

**ОСНОВНИ ИНТЕРВЕНЦИОНАЛНИ ДИАГНОСТИЧНИ ПРОЦЕДУРИ НА ГИТ**

**1) Ендоскопско изследване на ГИТ със:**

- хромоендоскопия; ендоскопска макробиопсия; диагностично-терапeвтична ендоскопска мукозна резекция; други.

**2) Балонна ентероскопия.**

- Болест на Крон; неясно кървене от ГИТ; глутенова ентеропатия, болест на Уипъл, паразитози; тумори на тънкото черво; чревна полипоза; язви на тънкото черво (напр. медикаментозно предизвикани от НСПВС, аспирин).

**3) Ендоскопска ехография** с или без тънкоиглена (аспирационна биопсия)цитология от тъкан от лезии в стената и извън нея с цел:

- оценка на промените на стената на ГИТ или съседни структури; диагноза на субмукозни лезии; стадиране на карцином, други тумори; диференциална диагноза на лимфаденопатия; медиастинална маса; аспирация на кистични образувания.

**4) Долна ендоскопска ендолуменна ехография, със или без тънкоиглена биопсия за:**

**-** стадиране на карцином, други тумори, диагноза на субмукозни лезии, при болест на Крон, язвен колит, при перичревни абсцеси и фистули;

**5) При показания се извършва**:

- доплерово ехографско изследване;

- тънкоиглена /аспирационна биопсия или аспирация на течни колекции.

**6) Капсулна ендоскопия.**

- Болест на Крон; неясно кървене от ГИТ; глутенова ентеропатия, болест на Уипъл, паразитози; тумори на тънкото черво; чревна полипоза; язви на тънкото черво (напр. медикаментозно предизвикани от НСПВС, аспирин).

**ОСНОВНИ ИНТЕРВЕНЦИОНАЛНИ ТЕРАПЕВТИЧНИ ПРОЦЕДУРИ НА ГИТ**

**ИНТЕРВЕНЦИОНАЛНО ЕНДОСКОПСКО ЛЕЧЕНИЕ**

**1) Перкутанна ендоскопска гастро-/ ентеростомия се прави:**

- при невъзможност за приемане на храна/вода при злокачествени и доброкачествени заболявания – органични и функционални; за хранене с концентрирани хранителни субстанции.

**2) Ендоскопско отстраняване на доброкачествени новообразувания** на лигавицата на ГИТ се прави при:

- аденоматозен(и) или неаденоматозен(и) полип(и); плосък аденом; фамилна полипоза; синдром на Peutz Jeghers с кървене от полип(и).

Използвани ендоскопски манипулации: ендоскопска щипкова полипектомия; ендоскопска бримкова полипектомия; ендоскопска мукозна резекция; аргон-плазмена коагулация или друга ендоскопска деструкция.

**3) Ендоскопско радикално лечение на мукозен рак** без инвазия в лимфните възли, премалигнени лезии (интестинална метаплазия и дисплазия).

***Методи:*** 1. Ендоскопска мукозна резекция; 2. Тъканна деструкция след предварително хистологично изследване: нетермична лазерна фотодинамична терапия; термични методи: аргон-плазмена коагулация, мултиполана електрокоагулация; Heater probe; ND:YAG, КТРн лазер; 3. Комбинирано ендоскопско лечение.

**4) Антирефлуксни ендоскопски процедури:**

- ГЕРБ и аксиална херния (без индикации или неподходящи за оперативно лечение).

**5) Ендоскопска инжекционна терапия:**

- при туморен процес: интратуморно или перитуморно инжектиране на лечебна субстанция;

- локално лечение на възпалителен оток или стриктури: кортикостероиди или други медикаменти;

- ендоскопска инжекционна терапия на сфинктерни зони.

**6) Ендоскопска дилатация** на стеснени участъци с балонни катетри; пластмасови дилататори или метални оливи (само за хранопровод и кардия):

- дисфагия при ахалазия и други функционални нарушения; доброкачествени стриктури; злокачествени стриктури; преди ендоскопско протезиране; отвън стеснени участъци и други.

**7) Ендоскопско протезиране** (поставяне на пластмасови, метални или други ендопротези) при:

- доброкачествени или злокачествени стриктури на ГИТ; фистули вкл. бронхоезофагеални.

**8) Ендоскопска туморна реканализация** – вътрелуменна туморна деструкция (аблация, реканализация) – при запушване на участъци от ГИТ; преди протезиране или при туморно прорастване в протезата; кървене от тумор.

***Методи:*** 1. Интра- или перитуморно инжектиране/химична аблация - абсолютен алкохол, склерозиращи вещества, химиотерапевтици, други; 2. Вътрелуменна туморна деструкция - ND: YAG лазерна аблация; 3. Комбинирано лечение, фотодинамична терапия, електрокоагулация; 4. АПК.

**9) Терапевтични процедури чрез горна или долна ендоскопска ехография:** тънкоиглено инжектиране: за лечение на тумори - тъканна деструкция или обезболяване; дрениране на кисти, абсцесни кухини и др.

**10) Ендоскопска хемостаза** – в допълнение на другите ендоскопски процедури или при видимо кървяща лезия.

**ПОКАЗАНИЯ ЗА ОПЕРАТИВНО ЛЕЧЕНИЕ**

**При индикации**, неповлияване или възникнали усложнения, след обсъждане с хирург болният се насочва за хирургично лечение.

**6. ПОСТАВЯНЕ НА ОКОНЧАТЕЛНА ДИАГНОЗА.**

Окончателната диагноза се поставя:

- след ендоскопско, хистологично или цитологично изследване;

- след ехоендоскопско изследване – за определяне стадия на тумора;

- след рентгенологично изследване – при стриктура или обструкция от притискане, субмукозни промени, фистула, невъзможен ендоскопски достъп поради анатомични причини, първични и вторични моторни нарушения; при извършване на някои специализирани терапевтични ендоскопски манипулации – дилатация, протезиране и други.

**7. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.**

**Диагностични, лечебни и рехабилитационни дейности и услуги при дехоспитализацията:**

Контрол на здравното състояние на пациента и медицинско заключение за липса на медицински риск от приключване на болничното лечение въз основа на обективни данни за стабилизиране на състоянието (клинични/параклинични) и изпълнение на едно или повече от следните условия:

- при осигуряване на коректна диагноза и лечение на основното заболяване, съгласно алгоритъма - ендоскопско и/или медикаментозно;

- стабилизирано състояние на пациента след интервенционалната процедура;

- документирано подобряване на жизненоважни параметри и лабораторни показатели, които е възможно да бъдат повлияни до края на необходимия болничен престой.

Насочване към Клинична онкологична комисия (съгласно медицински стандарт "Медицинска онкология") на лечебно заведение или обединение, с възможности за комплексно лечение в случаите на доказано онкологично заболяване.

**8. Документиране на дейностите по клиничната пътека**

**ХОСПИТАЛИЗАЦИЯТА НА ПАЦИЕНТА** се документира в “*История на заболяването*” (ИЗ) и в част ІІ на *„Направление за хоспитализация/лечение по амбулаторни процедури“ - бл.МЗ-НЗОК №7.*

**ДОКУМЕНТИРАНЕ НА ДИАГНОСТИЧНО - ЛЕЧЕБНИЯ АЛГОРИТЪМ** – в *“История на заболяването”*.

**ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В:**

*- “История на заболяването”;*

- част ІІІ на *„Направление за хоспитализация/лечение по амбулаторни процедури“ - бл.МЗ-НЗОК №7*;

- епикриза – получава се срещу подпис на пациента (родителя/настойника/попечителя), отразен в ИЗ.

**ДОКУМЕНТ № 4**

**ИНФОРМАЦИЯ ЗА ПАЦИЕНТА (родителя /настойника/Попечителя)**

Заболяванията на стомашно-чревния тракт (храносмилателната система) протичат с разнообразни оплаквания: гадене, повръщане, болка или дискомфорт в различни части на корема, запек, диария и други. Възможно е при кървене да се появи ясна видима кръв при повръщане или в изпражненията, изпражненията да станат катранено черни или да настъпи повръщане на материи с вид на разредено кафе. Вашият личен лекар съвместно със специалиста гастроентеролог ще преценят дали Вашите оплаквания са сериозни. Ако е необходимо ще Ви насочат за уточняване на заболяването и лечение в гастроентерологично отделение или клиника.

Когато изследванията, необходими за изясняване на естеството на Вашето заболяване изискват специална подготовка, наблюдение след провеждането им или се комбинират с лечебни процедури (“малки операции” без отваряне на корема), Вашият лекар ще Ви предложи прием в гастроентерологично отделение. Ако той прецени, че общото Ви състояние е увредено или заболяването Ви протича тежко, също ще Ви насочи към болница.

В гастроентерологичното отделение, в зависимост от Вашите оплаквания ще бъде проведен комплекс от диагностични процедури:

* вземане на кръв за лабораторни изследвания;
* рентгеново/скениращо изследване на съответния болен орган със или без използването на контрастно вещество, вкарано във вена, изпито през устата или чрез клизма;
* оглед на органите в корема с ехограф;
* оглед на повърхностната обвивка на храносмилателната тръба с огъваема тръба с оптика (ендоскоп) през устата или през ануса (долния краен отвор на стомашно – чревната тръба);
* вземане на малко парче за изследване под микроскоп;
* други изследвания според преценката на Вашия лекар.

Лечението на Вашето заболяване може да бъде извършено с лекарства приети през устата, вкарани през вената или в мускул, както и под формата на лечебни клизми. Според установените болестни промени лечението включва и: изгаряне, изрязване на тумор, разширение на стеснени участъци, спиране на кървене, дрениране на кухини, и други чрез ендоскоп, под ехографски или друг контрол.

След проведеното лечение може да бъдете насочен за проследяване от Вашият ОПЛ или специалиста гастроентеролог, но може да Ви бъде предложено оперативно или друго лечение.

В зависимост от необходимите за Вас изследвания и/или лечебни процедури ще Ви бъде предоставена обширна информация, а за част от тях ще Ви бъде поискано писмено съгласие.