**КП № 110 ЛЕЧЕНИЕ НА ДОКАЗАНИ ПЪРВИЧНИ ИМУНОДЕФИЦИТИ**

**КП № 110.2 ЛЕЧЕНИЕ НА ДОКАЗАНИ ПЪРВИЧНИ ИМУНОДЕФИЦИТИ ПРИ ЛИЦА ПОД 18 ГОДИНИ**

**1.**Минимален болничен престой – 3 дни

**2.1 КОДОВЕ НА БОЛЕСТИ ПО МКБ-10**

|  |
| --- |
| **Имунодефицит с преобладаващ недостиг на антитела**  **D80.0 Наследствена хипогамаглобулинемия**  Автозомно рецесивна агамаглобулинемия (швейцарски тип)  Свързана с Х-хромозомата агамаглобулинемия [Брутон] ( с дефицит в растежния хормон)  **D80.1 Нефамилна хипогамаглобулимемия**  Агамаглобулинемия с В лимфоцити, носещи имуноглобулини  Обикновена променлива агамаглобулинемия [ CVAgamma]  Хипогамаглобулинемия БДУ  **D80.2 Селективен дефицит на имуноглобулин А (IgA)**  **D80.3 Селективен дефицит на подкласовете на имуноглобулин G (IgG)**  **D80.4 Селективен дефицит на имуноглобулин M (IgM)**  **D80.5 Имунодефицит с повишен имуноглобулин М (IgМ)**  **D80.6 Дефицит на антитела с близки до нормата имуноглобулини или с хиперимуноглобулинемия**  Дефицит на антитела с хиперимуноглобулинемия  **D80.7 Преходна хипогамаглобулинемия при деца**  **D80.8 Други имунодефицитни състояния с преобладаващ дефект на антитела**  Дефицит на капа-леки вериги  **D80.9 Имунодефицит с преобладаващ дефект на антитела, неуточнен**  **Комбинирани имунодефицитни състояния**  ***Не включва:*** автозомна рецесивна агамаглобулинемия (швейцарски тип)  **D81.0 Тежък комбиниран имунен дефицит с ретикулна дисгенеза**  **D81.1 Тежък комбиниран имунен дефицит с ниско съдържание на Т и В клетки**  **D81.2 Тежък комбиниран имунен дефицит с ниско или нормално съдържание**  **на В клетки**  **D81.3 Дефицит на аденозиндезаминаза [ADA]**  **D81.4 Синдром на Nezelof**  **D81.5 Дефицит на пурин-нуклеозид-фосфорилаза [PNP]**  **D81.6 Дефицит на главния хистокомпатибилен комплекс клас I**  **D81.7 Дефицит на главния хистокомпатибилен комплекс клас II**  **D81.8 Други комбинирани имунодефицити**  Дефицит на биотин-зависисма карбоксилаза  **D81.9 Комбиниран имунодефицит, неуточнен**  **Имунодефицит свързан с други значителни дефекти**  ***Не включва:*** атаксия-телеангиектазия [Louis-Bar] (G11.3)  **D82.0 Синдром на Wiskott-Aldrich**  Имунодефицит с тромбоцитопения и екзема  **D82.1 Синдром на Di George**  Синдром на дивертикул на фаринкса  Тимус:   * алимфоплазия * аплазия или хипоплазия с имунен дефицит   **D82.2 Имунодефицит с къси крайници**  **D82.3 Имунодефицит като резултат от наследствен дефект, предизвикан от вируса на Epstein-Barr**  Свързана с Х-хромозомата лимфопролиферативна болест  **D82.4 Синдром на хиперимуноглобулин Е (IgE)**  **D82.8 Имунодефицит, свързан с други уточнени значителни дефекти**  **D82.9 Имунодефицит, свързан със значителни дефекти, неуточнен**  **Обикновен променлив имунодефицит**  **D83.0 Обикновен променлив имунодефицит с преобладаващи отклонения в броя и функцията на В-клетките**  **D83.1 Обикновен променлив имунодефицит с преобладаващи нарушения в имунорегулаторните Т- клетки**  **D83.2 Обикновен променлив имунодефицит с автоантитела към В- или Т-клетки**  **D83.8 Други обикновени променливи имунодефицитни състояния**  **D83.9 Обикновен променлив имунодефицит, неуточнен**  **Други имунодефицити**  **D84.0 Дефект на функционалния антиген-1 [LFA-1] лимфоцитите**  **D84.1 Дефекти в системата на комплемента**  Дефицит на С1 естеразен инхибитор [С1-INH]  **D84.8 Други уточнени имунодефицити**  **D84.9 Имунодефицит, неуточнен**  **Други нарушения с включване на имунния механизъм, некласифицирани другаде**  ***Не включва:*** хиперглобулинемия БДУ (R77.1)  моноклонална гамопатия (D47.2)  отмиране и отхвърляне на трансплантата (D47.2)  **D89.0 Поликлонална хипергамаглобулинемия**  Доброкачествена хипергамаглобулинемична пурпура  Поликлонална гамапатия БДУ  **D89.2 Хипергамаглобулинемия, неуточнена**  **D89.8 Други уточнени нарушения, включващи имунния механизъм, некласифицирани другаде**  D89.9 **Нарушение, включващо имунния механизъм, неуточнено**  Имунна болест БДУ  **Системни атрофии, засягащи предимно централната нервна система**  **G11.3** Наследствена атаксия  **Други вродени аномалии, некласифицирани другаде**  **Q89.0 Вродени аномалии на слезката**  Аспления (вродена)  Вродена спленомегалия  Не включва: изомерия на предсърдното ухо (с аспления или полиспления) (Q20.60)    **D71 Функционални нарушения на полиморфно- ядрените неутрофили**  Дефект на рецепторния комплекс на клетъчната мембрана  Хронична ( в детска възраст) грануломатозна болест  Вродена дисфагоцитоза  Прогресивна септична грануломатоза  **E70.3** **Албинизъм**  Синдром на Chediak (-Stenbrinck-) Higashi |

**КОДОВЕ НА ОСНОВНИ ПРОЦЕДУРИ**

**2.2. основни диагностични процедури - Приложения № 21 и № 23**

**2.3. основни терапевтични процедури (включително Приложение № 22**

**Изискване:** Клиничната пътека се счита за завършена, ако са приложени и отчетени три основни диагностични процедури, от които едната задължително е **една подгрупа** в **кодовете**, посочени в една от подгрупите на блок „Имунологични изследвания“ и две основни терапевтични процедури, посочени в таблица **Кодове на основни процедури.**

Основна процедура **92191-00/92191-01** се осъществява при необходимост и се прилага при диагностициране на COVID-19. Тази процедура се извършва при показания и се отчита като допълнителна диагностична процедура към другите диагностични процедури, посочени във всеки диагностично-лечебен алгоритъм на съответната клинична пътека.

Подгрупа 1: Може да бъде отчетена с един от посочените кодове в групата;

Подгрупа 2: Може да бъде отчетена с кодове: **91923-04 и 91923-05 и/или 91940-00 и/или 91940-01 и 91940-02;**

Подгрупа 3: Може да бъде отчетена с кодове: **91940-03, 91940-04, 91940-05, 91940-06, 91940-07 и/или с код 91940-08;**

Подгрупа 4: Може да бъде отчетена с код **91924-03 и/или 91924-04.**

Когато се използват кодовете от блок 1923 и 1924, се извършват и кодират показателите от двата блока, включващи: ПКК, СУЕ, ДКК - задължително; при нужда хемостазни показатели (РТ,аРТТ, INR, фибриноген) и/или Биохимични изследвания – кръвна захар, креатинин, урея, пикочна киселина, ASAT, ALAT,АФ,ГГТ,общ и директен билирубин, йонограма, общ белтък и други ( по преценка) и се считат за една основна диагностична процедура за завършване и отчитане на тази КП.

**4. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА**

**Клиничната пътека включва дейности и услуги от обхвата на медицинската специалност "Клинична имунология", осъществявана на трето ниво на компетентност, съгласно медицински стандарт "Клинична имунология", медицинската специалност Клинична алергология, осъществявана на трето ниво на компетентност, съгласно медицински стандарт "Клинична алергология", само за код D84.1. (дефекти в системата на комплемента), медицинската специалност "Педиатрия", осъществявана на трето ниво на компетентност, съгласно медицински стандарт "Педиатрия".**

Изискванията за наличие на задължителни звена, апаратура и специалисти са в съответствие с посочените медицински стандарти.

**а) ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури и чрез договор, вменените като задължителни звена, медицинска апаратура и оборудване, и със структури на извънболничната помощ, разположени на територията му

|  |
| --- |
| **Задължително звено/медицинска апаратура** |
| Клиника/отделение по педиатрия  или  Клиника/отделение по клинична имунология  или  Клиника/отделение по клинична алергология (само за код D84.1 Дефекти в системата на комплемента) |
| 2. Лаборатория/клиника/отделение по клинична имунология ІІІ ниво на територията на населеното място |
| 3. ОАРИЛ/КАРИЛ |
| 4. Клинична лаборатория |
| 5.Образна диагностика |

**ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НЕОБХОДИМИ ЗА ИЗПЪЛНЕНИЕ НА АЛГОРИТЪМА НА ПЪТЕКАТА, НЕНАЛИЧНИ**

**НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА** ПОМОЩ

Лечебното заведение за болнична помощ може да осигури дейността на съответното задължително звено чрез договор с друго лечебно заведение на територията на населеното място, което отговаря на изискванията за апаратура, оборудване и специалисти за тази процедура и има договор с НЗОК.

|  |
| --- |
| **Задължително звено/медицинска апаратура** |
| 1. Отделение/лаборатория по трансфузионна хематология |
| 2. Микробиологична лаборатория на територията на областта |

**б) НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА И ИЗИСКВАНИЯ ЗА ДОПЪЛНИТЕЛНА КВАЛИФИКАЦИЯ.**

**Необходими специалисти за лечение на пациентите в клиника по педиатрия:**

- четирима лекари със специалност педиатрия.

**Необходими специалисти за лечение на пациентите в лаборатория/клиника/ отделение по клинична имунология:**

- двама лекари със специалност по клинична имунология;

**Необходими специалисти за лечение на пациентите в клиника по клинична алергология само за заболяване с МКБ код D84.1:**

- двама лекари със специалност по клинична алергология

**Необходими специалисти на територията на лечебното заведение:**

- eдин лекар със специалност по клинична имунология, ако КП не се изпълнява в клиника по клинична имунология;

- лекар със специалност педиатрия, ако КП не се изпълнява в клиника по Педиатрия;

- лекар със специалност по анестезиология и интензивно лечение;

* лекар със специалност по клинична лаборатория;
* лекар със специалност по образна диагностика.

**5. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ**

**а) Диагностични, лечебни и рехабилитационни дейности и услуги по време на хоспитализацията:**

Лечение на пациенти с вродени имунни дефицити при необходимост от:

- заместителна терапия с интравенозен гамаглобулин;

- терапия с парентерални и орални имуномодулатори;

- терапия на възникнали усложнения, свързани с основното заболяване;

-.заместителна терапия с концентриран С1-естеразен инхибитор, брадикинин- рецепторен антагонист или прясно замразена плазма;

- антимикробна или друга терапия на възникнали усложнения, свързани с основното заболяване.

Дейностите и услугите се осъществяват незабавно или се планират за изпълнение в зависимост от развитието, тежестта и остротата на съответното заболяване и определения диагностично-лечебен план.

**б) ДИАГНОСТИЧНО - ЛЕЧЕБЕН АЛГОРИТЪМ.**

**Прием и изготвяне на диагностично-лечебен план.**

**Времеви график на изследванията посочени в частта “Кодове на основни процедури”**:

Снемане на анамнеза и статус – до 2 час на първи ден;

Изследване на кръв - ПКК с диференциално броене - до 2 час от хоспитализацията;

Изследване на хуморален и/или клетъчен имунитет – до 24 час от хоспитализацията;

Биохимични изследвания – до 12 час на хоспитализацията;

Микробиологични изследвания – до 72 час на хоспитализацията ;

Рентгенография на бял дроб – до 12 час на хоспитализацията (за код D84.1 – до 24 час);

Ехография на коремни органи – до 24 час на хоспитализацията (за код D84.1 – до 48 час);

Клинико-лабораторни и/или образни изследвания се извършват до края на хоспитализацията

В лечебната схема се включват медикаменти от следните лекарствени групи използвани самостоятелно или в комбинация**:**

* + **интравенозен човешки имуноглобулин**

**Дозировка:** 0.2-0.6 г/кг т.т. в два/три последователни дни на бавна интравенозна инфузия.

* + **нормален човешки имуноглобулин за подкожен път на въвеждане**

**Дозировка:** 0.1-0.2 г/кг т.т. като подкожна инфузия с помпа на няколко места

* + **концентриран С1 естеразен инхибитор**

**Дозировка:** 20 U/кг (от 500 до 1500 U общо) еднократно на бавна интравенозна инфузия

* + **антагонист на брадикинин-рецептор**

**Дозировка:** 30 мг еднократно подкожно, за предпочитане в коремната стена. Ако симптомите продължават, следващата инжекция може да се постави след шест часа. За период от 24 часа се поставят не повече от три инжекции.

* + **глюкокортикостероиди**
  + **други терапевтични средства с имуномодулиращ ефект –** интерферон-гама, колонистимулиращ фактор и други
  + **антибактериална терапия** – емпирична или съобразно изолирания бактерий
  + **патогенетични и симптоматични средства:** при нужда вливания на глюкозо-солеви разтвори, кардиотоници, витамини, антипиретици, прясно замразена плазма или свежа кръв, или други кръвни компоненти, атенюирани андрогени, анти-фибринолитици и др.
  + **антимикотична терапия**
  + **противовирусна терапия**

**6. ПОСТАВЯНЕ НА ОКОНЧАТЕЛНА ДИАГНОЗА.**

Пациентите се хоспитализират с уточнена диагноза, но при промяна в състоянието/диагнозата се ползва информацията от анамнестичните данни, клиничната картина, медико-диагностични изследвания извършени преди и/или след хоспитализацията (имунологичните, молекулярно-биологични, лабораторни, инструментални, образни и други), съгласно международно приетите диагностични критерии (например на пан-американската група за имунодефицити (PAGID) и европейското дружество за имунодефицити (ESID) за първичните имунодефицити).

По време на хоспитализацията могат да се извършват контролни изследвания за отчитане на ефекта от избрания план на терапевтично поведение и конкретните лекарствени схеми.

**7. ДЕХОСПИТАЛИЗАЦИЯ И ОПРЕДЕЛЯНЕ НА СЛЕДБОЛНИЧЕН РЕЖИМ.**

**Диагностични, лечебни и рехабилитационни дейности и услуги при дехоспитализацията:**

Медицинско заключение за липса на медицински риск от приключване на болничното лечение въз основа на обективни данни за стабилно общо състояние (клинични/параклинични) и болният се дехоспитализира при определяне на терапевтичното поведение и проведена терапия, с подобрение или без промяна на състоянието. В епикризата се вписва схемата на последващото амбулаторно лечение.

**8. Документиране на дейностите по клиничната пътека**

**ХОСПИТАЛИЗАЦИЯТА НА ПАЦИЕНТА** се документира в “*История на заболяването*” (ИЗ) и в част ІІ на *„Направление за хоспитализация/лечение по амбулаторни процедури“ - бл.МЗ-НЗОК №7.*

**ДОКУМЕНТИРАНЕ НА ДИАГНОСТИЧНО - ЛЕЧЕБНИЯ АЛГОРИТЪМ** – в *“История на заболяването”*.

**ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В:**

*- “История на заболяването”;*

- част ІІІ на *„Направление за хоспитализация/лечение по амбулаторни процедури“ - бл.МЗ-НЗОК №7*;

- епикриза – получава се срещу подпис на пациента (родителя/настойника/попечителя), отразен в ИЗ.

**ДЕКЛАРАЦИЯ ЗА ИНФОРМИРАНО СЪГЛАСИЕ** – подписва се от пациента (родителя/настойника/попечителя) и е неразделна част от *“История на заболяването”.*

**ПРОТОКОЛ**

ЗА ПРОВЕЖДАНЕ НА ЛЕЧЕНИЕ С ЧОВЕШКИ гамаГЛоБУЛИН за интравенозно приложение ПРИ пациенти с имунодефицити

**Име:**…………………………………………………………………………………………..........................

ЕГН **🞏🞏🞏🞏🞏🞏🞏🞏🞏🞏**

**ИЗ №:** 🞏🞏🞏🞏🞏

Сериен номер на флакона:

|  |  |  |
| --- | --- | --- |
| **НЕОБХОДИМИ ИЗСЛЕДВАНИЯ ПРЕДИ ПРОВЕЖДАНЕ НА ЛЕЧЕНИЕТО** | **Да** | **Не** |
| Пълна кръвна картина |  |  |
| Креатинин |  |  |
| Кръвна захар |  |  |
| Трансаминази |  |  |
| Общ белтък |  |  |
| Серумни електролити |  |  |
| Серумни имуноглобулини |  |  |
| **ПОКАЗАНИЯ** |  |  |
| При пациенти с имунодефицит с преобладаващ недостиг на антитела като заместителна животоспасяваща терапия.  Преди първа инфузия да се изследват серумни имуноглобулини поради риск от анафилактична реакция при пациенти с дефицит на IgA. |  |  |
| **ПРОТИВОПОКАЗАНИЯ** |  |  |
| Алергии към гамаглобулин за интравенозно приложениеи |  |  |
| Селективен ИгА-дефицит |  |  |
| **ВЪЗМОЖНИ СТРАНИЧНИ ЕФЕКТИ СЛЕД ТЕРАПИЯ С ЧОВЕШКИ ГАМАГЛОБУЛИН ЗА ИНТРАВЕНОЗНО ПРИЛОЖЕНИЕ** |  |  |
| Главоболие, миалгия |  |  |
| Температура |  |  |
| Асептични менингити |  |  |
| Анафилаксия |  |  |
| Артериална хипертония, хипергликемия |  |  |
| Потискане на бъбречната дейност |  |  |
| Мозъчна исхемия |  |  |
| Мигрена |  |  |
| Други |  |  |
| **НАЧИН НА ПРОВЕЖДАНЕ НА ИНТРАВЕНОЗНАТА ИНФУЗИЯ** | | |
| Човешкия гамаглобулин за интравенозно приложение се прилага в доза от 0,2-0,6г/кг в продължение на 3 последователни дни на бавна интравенозна инфузия. | | |

В цената на клиничната пътека е разчетено лечение с гамаглобулин (субкутант) за интравенозно приложение, както и с някои други препарати за заместителна или допълнителна терапия. НЗОК осигурява лечението на пациенти по алгоритъма на клиничната пътека с посочените медикаменти и заплаща приложението им в рамките на договорената цена на клиничната пътека.

При пациенти с компенсирана бъбречна недостатъчност се препоръчва редукция както на денонощната доза гамаглобулин за интравенозно приложение, така и на скоростта на инфузия на препарата. По този начин може да се избегне възникването на остра бъбречна недостатъчност.

Гамаглобулините за интравенозно приложение водят до покачване на вискозитета и до повишен плазмен обем. Това може да доведе при пациенти със сърдечна недостатъчност до декомпенсация, или може да провокира развитие на мозъчна исхемия. Затова при болни с риск за съдови инциденти и при такива с криоглобулинемия е целесъобразно проследяване на хематокрит преди провеждане на терапията.

**Фишът за лечение с човешки гамаглобулин за интравенозно приложение става неразделна част от ИЗ на пациента.**

**Флаконите, употребени при лечението, се съхраняват в клиниката или в отделението в рамките на болничния престой на пациента, и подлежат на контрол при провеждане на ОДИТ от страна на НЗОК.**

**Върху флакона се записва името на пациента и № на ИЗ, а в ИЗ серийният номер на флакона (ите).**

**Копие от фиша се представя в РЗОК заедно с отчетните документи.**

**ФИШ**

**КП № ................................................................................................................................................**

(изписва се номера и името на клиничната пътека)

**Име:**………………………………………………………………………………………..........................

**Диагноза:**

ЕГН **🞏🞏🞏🞏🞏🞏🞏🞏🞏🞏**

**ИЗ №:** 🞏🞏🞏🞏🞏

**Лечение с гамаглобулин за интравенозно приложение фабричен № на флакона**

**Индикации/ контраиндикации**

|  |  |  |  |  |  |  |  |
| --- | --- | --- | --- | --- | --- | --- | --- |
| **Дата на инфузията** | **Фабричен номер**  **на флакона** | **Лекарствен**  **продукт** | **Годен до** | **количество** | **Начало на**  **инфузията** | **Край на**  **инфузията** | **поносимост** |
|  |  |  |  |  |  |  |  |

**Извършил инфузията : сестра: ........................................................**

**/име, подпис/**

**лекар: ...........................................................**

**/име, подпис/**

**ПРОТОКОЛ**

ЗА ПРОВЕЖДАНЕ НА ЛЕЧЕНИЕ Със С1 естеразен инхибитор или антагонист на брадикининов рецептор, за интравенозно или подожно приложение ПРИ пациенти с наследствен ангиоедем

**Име:**………………………………………………………………………………………….................

ЕГН **🞏🞏🞏🞏🞏🞏🞏🞏🞏🞏**

**ИЗ №:** 🞏🞏🞏🞏🞏

|  |  |  |
| --- | --- | --- |
| **НЕОБХОДИМИ ИЗСЛЕДВАНИЯ ПРЕДИ ПРОВЕЖДАНЕ НА ЛЕЧЕНИЕТО** | **Да** | **Не** |
| Пълна кръвна картина |  |  |
| Креатинин |  |  |
| Кръвна захар |  |  |
| Трансаминази |  |  |
| Общ белтък |  |  |
| Серумни електролити |  |  |
| Комплементни фракции |  |  |
| **ПОКАЗАНИЯ** |  |  |
| При пациенти с наследствен ангиоедем с недостиг или функционално неактивен С1 естеразен инхибитор като заместителна животоспасяваща терапия. |  |  |
| **ПРОТИВОПОКАЗАНИЯ** |  |  |
| Алергии към активната или помощни съставки |  |  |
|  |  |  |
| **ВЪЗМОЖНИ СТРАНИЧНИ ЕФЕКТИ СЛЕД ТЕРАПИЯ Със С1 естеразен инхибитор ИЛИ антагонист на брадикининов рецептор, за интравенозно ИЛИ подожно приложение** |  |  |
| Температура |  |  |
| Анафилаксия |  |  |
| Парене, болка, зачервяване в мястото на инжектиране |  |  |
| Гадене |  |  |
| Мускулна слабост |  |  |
| Други |  |  |
| **НАЧИН НА ПРИЛАГАНЕ** | | |
| 1. С1 естеразният инхибитор се прилага еднократно бавно интравенозно в доза 20 U/kg телесно тегло. 2. Антагонистът на бардикининовия рецептор се прилага в доза 30 mg еднократно подкожно, за предпочитане в коремната стена. Следващата инжекция може да се постави след шест часа, но не повече от три инжекции за 24 часа. | | |

**ФИШ**

**КП № ................................................................................................................................................**

(изписва се номера и името на клиничната пътека)

**Име:**……………………………………………………………………………………….....................

**Диагноза:**

ЕГН **🞏🞏🞏🞏🞏🞏🞏🞏🞏🞏**

**ИЗ №:** 🞏🞏🞏🞏🞏

|  |  |
| --- | --- |
| **ЛЕЧЕНИЕ СЪС С1 ЕСЕТРАЗЕН ИНХИБИТОР ЗА ИНТРАВЕНОЗНО ПРИЛОЖЕНИЕ**  **ИЛИ С АНТАГОНИСТ НА БРАДИКИНИНОВ РЕЦЕПТОР ЗА ПОДКОЖНО ПРИЛОЖЕНИЕ**  **фабричен № на флакона .................................................** | |
| **Индикации** | **Контраиндикации** |
|  |  |
|  |  |
|  |  |
|  |  |

**ДОКУМЕНТ № 4**

**ИНФОРМАЦИЯ ЗА ПАЦИЕНТА (родителя/настойника)**

Имунодефицитите са разнородна група заболявания. Най-общо те се класифицират в пет основни групи**:** В-клетъчни имунни дефицити, комбинирани имунни дефицити, други добре дефинирани синдроми с имунен дефицит, фагоцитна дисфункция и дефицит на комплемента. Общите прояви на ИД включват липсващ или намален в различна степен имунен отговор при бактериални, вирусни, гъбични и паразитни инфекции. Типовете инфекции, които възникват дават важна насока върху типа на имунодефицитното заболяване, което се развива.

Първичните имунодефицитни заболявания (ПИД)са хетерогенна група и се дължат на дефекти в гените свързани с имунната защита. Досега са описани над 100 ПИД като броят им непрекъснато нараства. Счита се, че около 500 души на 1 милион население, са пациенти с ИД, които се нуждаят от лекарско наблюдение и медицински грижи.

Вторичните /придобитите/ имунодефицитни състояния представляват нарушения на хуморалния и/или клетъчно-свързания имунитет с разнообразна етиология и настъпващи по различни механизми. Основно правило при тях е да се търси и лекува етиологичния фактор, довел до имунодефицитното състояние. Най-чести причини за поява на вторичните ИД са: вирусни инфекции, метаболитни нарушения, хемоглобинопатии, хронични инфекции, хранителен дефицит, лекарствено привикване, лъчетерапия, имуносупресивна терапия, злокачествени новообразувания, алкохолизъм на майката, състояния със загуба на белтък (ентеропатия, тежки изгаряния)

**Клинични белези (симптоми), свързани с имунодефицитите:**

***Симптоми, появяващи се често и силно суспектни за ИД***

Хронична инфекция

Повтарящи се инфекции (повече от очакваното)

Необикновени (редки) микробни причинители или

опортюнистични инфекции

Непълно възстановяване между епизодите на инфекция или непълен отговор към лечението

***Симптоми, появяващи се често и умерено суспектни за ИД***

Кожни лезии (екзема, кожна кандида, обрив, себорея, алопеция и др.)

Хронична диария

Изоставане в растежа

Хепатоспленомегалия

Хематологични нарушения (левкопения, анормална мофология)

Повтарящи се абсцеси

Повтарящ се остеомиелит

Данни за автоимунитет

***Други симптоми***

При наследствения ангиоедем обичайна проява са периодичните пристъпи на несърбящи подкожни отоци, които обхващат горните дихателни пътища, кожата и стомашно-чревния тракт.

**Диагнозата на имунодефицитните състояния** се извършва на два етапа:

1. Начален имунологичен скрининг за първична оценка на имунния отговор.

2. Специализирани имунологични изследвания с оглед етиологично уточняване, стадиране и определяне на терапевтичен подход за провеждане на заместителна терапия с интравенозен гамаглобулин и/или терапия с парентерални и орални имуномодулатори.

**Лечение на ПИД**

1. Основни категории терапия:

* + Интравенозен човешки имуноглобулин
  + Човешки имуноглобулин за подкожен път на въвеждане
  + Концентриран С1 естеразен инхибитор
  + Профилактика с Danazol
  + Антибиотична профилактика
  + Трансплантация на хемопоетични стволови клетки
  + Генна терапия ( стадий на клинични проучвания)

2. Други медикаменти

● глюкокортикостероиди

● други терапевтични средства с имуностимулиращ ефект – интерферон-гама, колонистимулиращ фактор и други

● антибактериална терапия

● патогенетични и симптоматични средства: при нужда вливания на глюкозо-солеви разтвори, кардиотоници, витамини, антипиретици, прясно замразена плазма или свежа кръв, атенюирани андрогени, антифибринолитици и др.

● противогъбична терапия

● противовирусна терапия