КП № 258 ФизиКАЛНА тEрапия и рехабилитация при родова травма на централна нервна система

1.Болничен престой - 10 дни

**2.1. КОДОВЕ НА БОЛЕСТИ ПО МКБ-10**

|  |
| --- |
| **Помощ, включваща използване на рехабилитационни процедури**  ***Не включва:*** консултации (Z70—Z71)  Z50.8 Лечение, включващо други видове рехабилитационни процедури  Обучение за начини на самообслужване, НКД  **F 82 Специфично разстройство в развитието на двигателните функции.**  Вътречерепно разкъсване и кръвоизлив, причинени от родова травма  ***Не включва:*** вътречерепен кръвоизлив на плода и новороденото:  **•** БДУ (P52.9)  **•** обусловен от аноксия или хипоксия  (Р52.—)  Р10.0 Субдурален кръвоизлив при родова травма  Субдурален хематом (локализиран) при родова травма  *Не включва:* субдурален кръвоизлив при разкъсване на малкомозъчната обвивка (тенториум) (Р10.4)  Р10.1 Мозъчен кръвоизлив при родова травма  Р10.2 Интравентрикуларен кръвоизлив при родова травма  Р10.3 Субарахноидален кръвоизлив при родова травма  Р10.4 Разкъсване на тенториума при родова травма  Р10.8 Други вътречерепни разкъсвания и кръвоизливи при родова травма  Р10.9 Вътречерепни разкъсвания и кръвоизливи при родова травма, неуточнени  Вътречерепен нетравматичен кръвоизлив у плода и новороденото  ***Включва:*** вътречерепен кръвоизлив, дължащ се на аноксия или хипоксия  ***Не включва:*** вътречерепен кръвоизлив, причинен от:  **•** родова травма (P10.—)  **•** травма на майката (P00.5)  **•** дру­а травма (S06.—)  Р52.0 Интравентрикуларен (нетравматичен) кръвоизлив I степен у плода и новороденото  Субепендимен кръвоизлив (без разпространение в латералния вентрикул)  Р52.1 Интравентрикуларен (нетравматичен) кръвоизлив II степен у плода и новороденото  Субепендимен кръвоизлив с разпространение в латералния вентрикул  Р52.2 Интравентрикуларен (нетравматичен) кръвоизлив III степен у плода и новороденото  Субепендимен кръвоизлив с разпространение в латералния вентрикул и мозъчния паренхим  Р52.3 Неуточнен интравентрикуларен (нетравматичен) кръвоизлив у плода и новороденото  Р52.4 Вътремозъчен кръвоизлив (нетравматичен) у плода и новороденото  Р52.5 Субарахноидален (нетравматичен) кръвоизлив у плода и новороденото  Р52.6 Кръвоизлив в малкия мозък и задната черепна ямка (нетравматичен) у плода и новороденото  **Р52.8 Други вътречерепни (нетравматични) кръвоизливи у плода и новороденото**  P90 Неонатални гърчове (с-м на Уест)  Нарушения на мускулния тонус у новороденото  Р94.0 Тежка преходна неонатална миастения  ***Не включва:*** тежка миастения (G70.0)  Р94.1 Вроден хипертонус  Р94.2 Вроден хипотонус  Неспецифичен синдром на “вялото” бебе  Р94.8 Други нарушения на мускулния тонус на новородено  Р94.9 Нарушение на мускулния тонус на новородено, неуточнен |

**Код Z50.8 се използва задължително като водеща диагноза** за да покаже, че пациентът е приет за извършване на рехабилитационни процедури за състояние обикновено лекувано преди това. Като допълнителни диагнози следва да бъдат посочени съответното остатъчно състояние, последвано от причината.

**2.2. ОСНОВНИ ДИАГНОСТИЧНИ ПРОЦЕДУРИ (ВКЛЮЧИТЕЛНО ПРИЛОЖЕНИЯ № 21 И №23)**

**2.3. ТЕРАПЕВТИЧНИ ПРОЦЕДУРИ (ПРИЛОЖЕНИЕ № 22)**

|  |
| --- |
| основни терапевтични процедури  **1908 Други терапевтични интервенции**  96162-00 Лечебен масаж или манипулация на съединителна/мека тъкан, некласифицирани другаде  Втриване на терапевтичен гел, крем или лосион в тъкан на белег или рана  Точково стимулиране, проникване или седираща терапия  Забележка: Мануална терапия, включваща манипулация на съединителна тъкан/меки тъкани на тялото и прилагана, за да произведе ефект върху нервна и мускулна система и местна или обща циркулация на кръвта и лимфата. Принципно се изпълнява с ръце, но други механични устройства като вибратор също могат да бъдат използвани. Включва техники като:  • aкупресура, където се прилага налягане на акупунктурни места, за облекчаване на болката  • разтриване, малки, точно локализирани, проникващи движения, изпълнени в кръгова или напречна посока върху меките тъкани  *Не включва*: манипулация на става (50115-00 [1905])  масаж:  • сърдечен (затворен гръден кош) (92053-00 [1890])  • простата (92131-00 [1904])  • ректум (92094-00 [1899])  96061-03 Аналитична лечебна физкултура  96061-01 Позиционна терапия  1880 Терапии с използване на агенти, некласифицирани другаде  96149-00 Лечение с нискочестотни токове  96149-01 Лечение със средночестотни токове  96149-02 Лечение с високочестотни токове  96149-03 Лечение с нискочестотно магнитно поле  96155-00 Стимулираща терапия, некласифицирана другаде  Лечение с терапевтичен лазер БДУ  *Включва*: електрическа невромускулна нервна стимулация [EMS]  функционална електростимулация [FES]  интерферентна терапия [IFT]  транскутанна електрическа нервна стимулация [TENS]  *Забележка*: Терапевтичното приложение на устройство (електрическо, лазер или ултразвук), който засилва или индуцира функционална активност в телесна част с цел подпомагане оздравяването и намаляване на болката  96152-00 Биофиидбек  *Забележка*: Процес,чрез който физиологичната активност на клиента може да бъде превърната в електрически сигнали на зрителна и слухова системи. Примери за видове биологичен фиидбек, които могат да се посочат, включват информация за промени на кожна температура, мускулен тонус, сърдечносъдова дейност, кръвно налягане и вълни на мозъчна активност  1974 Обучение на умения, свързани с глас, реч, умение на езика и комуникация  96134-00 Умения за обучение на гласа  1871 Интервенции за хранително подпомагане  *Включва*: оценка или преглед за толерантност/прогрес на клиент към диетичен прием  *Забележка*: Интервенции,подпомагащи правилен диетичен прием и асимилиране на хранителни съставки за правилно телесно функциониране и поддържане на здравето  *Не включва*: подпомагане с хранителен прием (96163-00 [1914])  хранителен/диетичен:  • само оценка (96026-00 [1822])  • консултиране, обучение (96067-00 [1867])  трениране на умения в:  • хранителен прием (96140-00 [1878])  • подготовка на храна (96143-00 [1878])  • закупуване на храна (96143-00 [1878])  96096-00 Подпомагане на орално хранене  **1878 Умения за лична хигиена и други ежедневни дейности / независим живот**  *Включва*: оценка на прогреса  96142-00 Обучение на умения в използване на подпомагащи или адаптиращи устройство, помощни средства или оборудване  Терапии с използване на агенти, некласифицирани другаде  1888 Хипербарна кислородна терапия  Хипербарна оксигенация  *Включва*: 100% оксигенация  тази при рана  13020-00 Хипербарна кислородна терапия, > 90 минути и ≤ 3 часа |

**Изискване:** Клиничната пътека се счита за завършена, ако са приложени и отчетени eдна основна диагностична (двукратно - при приемане и преди изписване от лечебното заведение) и две основни различни терапевтични процедури дневно, посочени в таблица **Кодове на основни процедури.**

Основна процедура 92191-00 или 92191-01 се осъществява при необходимост и се прилага при диагностициране на COVID-19. Тази процедура се извършва при показания и се отчита като допълнителна диагностична процедура към другите диагностични процедури, посочени във всеки диагностично-лечебен алгоритъм на съответната клинична пътека.

**Проведените терапевтични процедури се отразяват във физиопроцедурна карта (бл. МЗ № 509-89).**

**4. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА**

Клиничната пътека включва дейности и услуги от обхвата на медицинската специалност "Физикална и рехабилитационна медицина", осъществявана най-малко на **второ ниво** на компетентност, съгласно медицински стандарт "Физикална и рехабилитационна медицина"

**4а). ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури чрез договор, вменените като задължителни звена, медицинска апаратура и оборудване, и с друго лечебно заведение за извънболнична или болнична помощ, разположено на територията му и имащо договор с НЗОК.

|  |
| --- |
| **Задължително звено/медицинска апаратура** |
| 1. Клиника/отделение по физикална и рехабилитационна медицина с легла |

В случаи с развито едно направление на специалността или профилиране по нозология/и, свързано с профила на болницата структурата може да бъде оборудвана само със съответната по вид апаратура.

**4б). НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА И ИЗИСКВАНИЯ ЗА ДОПЪЛНИТЕЛНА КВАЛИФИКАЦИЯ**

**Необходими специалисти за лечение на пациенти на възраст под 18 години:**

- Най-малко двама лекари, от които най-малко един с придобита специалност по физикална и рехабилитационна медицина

**5. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ**

**Дейностите и услугите се осъществяват незабавно или се планират за изпълнение в зависимост от развитието, тежестта и остротата на съответното заболяване и определения диагностично-лечебен план.**

**5а). ИНДИКАЦИИ ЗА ХОСПИТАЛИЗАЦИЯ.**

Физикална тeрапия и рехабилитация на пациенти с родова травма на централната нервна система при:

- образни данни (ултразвукови или КТ, или МРТ) за вътремозъчен кръвоизлив с различна топика и характер;

- деца до 18 месеца с изоставане в двигателното развитие повече от 3 месеца;

- деца с асиметрия на движенията и мускулен тонус с едностранна изразеност за горни и долни крайници.

**ИЗГОТВЯНЕ НА ГОДИШЕН ПЛАН** за терапевтично поведение за подобряване на пациенти с определяне на броя и продължителността на последващите болнични престои.

**ОБУЧЕНИЕ НА РОДИТЕЛИТЕ/БЛИЗКИТЕ КАТО КОТЕРАПЕВТИ** в сферата на двигателен дефицит за продължаване на рехабилитационния режим в домашна обстановка по инструкции.

**5б). ДИАГНОСТИЧНО - ЛЕЧЕБЕН АЛГОРИТЪМ.**

**Прием и изготвяне на диагностично-лечебен план.**

Всяка нова хоспитализация при РТ на ЦНС, която отговаря на някоя от индикациите за хоспитализация се отчита като нова клинична пътека.

Допускат се до 12 повторни хоспитализации в рамките на една година при деца с РТ на ЦНС, но не повече от един път за един отчетен период.

**При деца от 0 до 18 месеца**

Специализирана кинезитерапия (невро-развойни методики по Бобат и/или Войта), сензорно-интеграционна терапия (при необходимост), магнитно поле, електростимулации, хранителна и/или говорна терапия (при необходимост) медикаментозно лечение – антиепилептика (по преценка на лекаря специалист) и психостимуланти (при деца със забавена или липсваща идеомоторика).

**6. ПОСТАВЯНЕ НА ОКОНЧАТЕЛНА ДИАГНОЗА.**

В периода след раждане се поставя диагноза родова травма на централна нервна система (РТЦНС) (съвместно с диагнозата “Специфично разстройство в развитието на двигателните функции (F82 по МКБ10) и “централно координационно смущение от 1 до 4 степен със спастична, атетоидна, атаксична, хипотонична или друга заплашеност), кореспондиращи с риска от развитие и фиксиране на диагнозата “детска церебрална парализа”.

**7. ДИАГНОСТИЧНИ, ЛЕЧЕБНИ И РЕХАБИЛИТАЦИОННИ ДЕЙНОСТИ И УСЛУГИ ПРИ ДЕХОСПИТАЛИЗАЦИЯТА:**

Контрол на здравното състояние на пациента и медицинско заключение за липса на медицински риск от приключване на болничното лечение въз основа на:

- обективни данни подобряване на двигателните умения, сравнени спрямо отговарящите на съответната му календарна възраст;

- изготвен годишен план за терапевтично поведение - подобряване или поддържане на достигнатите двигателни функции, в зависимост от възрастта на детето и тежестта на РТЦНС;

- проведено обучение на родителите като котерапевти.

Оценка на потребностите от диагностични, лечебни и рехабилитационни дейности и услуги след приключване на хоспитализацията, в т. ч.:

- контролни прегледи в изписващото лечебно заведение;

- продължаване на лечението в извънболнични или домашни условия;

- необходимост от последваща рехабилитация в болнични условия.

**8. Документиране на дейностите по клиничната пътека**

**ХОСПИТАЛИЗАЦИЯТА НА ПАЦИЕНТА** се документира в “*История на заболяването*” (ИЗ) и в част ІІ на *“Направление за хоспитализация” - бл.МЗ-НЗОК №7.*

**ДОКУМЕНТИРАНЕ НА ДИАГНОСТИЧНО - ЛЕЧЕБНИЯ АЛГОРИТЪМ** – в *“История на заболяването”* и във физиопроцедурна карта (бл. МЗ № 509-89), която е неразделна част от ИЗ.

**ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В:**

*- “История на заболяването”;*

- част ІІІ на *“Направление за хоспитализация” - бл.МЗ-НЗОК №7*;

- епикриза – получава се срещу подпис на пациента (родителя/настойника), отразен в ИЗ.

**ФИЗИОПРОЦЕДУРНАТА КАРТА (БЛ. МЗ № 509-89) СЕ ПРИКРЕПВА КЪМ ЛИСТ “ИСТОРИЯ НА ЗАБОЛЯВАНЕТО”.**

**ДОКУМЕНТ № 4**

**ИНФОРМАЦИЯ ЗА родителя /настойника/Попечителя**

**Родовата травма на централна нервна система (РТЦНС)** включва състояния като хипоксия на плода и новороденото (хипоксично-исхемичната енцефалопатия) и вътречерепната мозъчна травма (вътречерепни мозъчни кръвоизливи – субдурални, субарахноидални, интравентрикуларни, субепендимни, множествени).

Предразположени към РТЦНС са новородени деца с: недоносеност, ниско тегло за възрастта, асфиксия, тежка жълтеница, оценка по Апгар на 1ва мин. под 5, мозъчен оток, нарушено маточно-плацентарно кръвообращение от други причини.

РТЦНС е преходно състояние. След овладяване на животозастрашаващото състояние на новороденото и изписването му от интензивна структура на отделението за новородени, то трябва да бъде насочено за проследяване на двигателното му развитие и хранителните му способности от лекар-специалист по физикална и рехабилитационна медицина (ФРМ) или детски невролог.

Най-отговорен е процесът на ранната диагностика още в първото тримесечие и включването на адекватна комплексна рехабилитация. При закъснение на рехабилитацията често пъти се стига до развитие на Детска Церебрална Парализа (ДЦП), която обрича детето на различни по тежест и форма инвалидности. Забавянето на диагностиката и съответната поливалентна рехабилитация, води след себе си до значително оскъпяване на последващата рехабилитационна програма при ДЦП, както и до влошаване на прогнозата за пълното двигателно възстановяване на детето.

В този ранен етап от развитието на новороденото, лекарят специалист по ФМР е ключова фигура (“мениджър”), като организира и определя процеса на комплексната, поливалентна и етапна рехабилитация. Той ръководи екип от специалисти, като осигурява сътрудничеството помежду им и организира режима на детето съответно с неговия рехабилитационен потенциал и последователността на съответните медицински и немедицински процедури. Рехабилитационните дейности са насочени към стимулиране на мозъчния метаболизъм и кръвоток, активиране и координиране на общата двигателната активност и автоматизиране на хранителните процеси.

Болничното лечение осигурява комплексност, поливалентност и етапност в рехабилитацията на РТЦНС, което се реализира чрез екип от специалисти определящи единна тактика (близки цели) и стратегия (далечни цели), съобразени с календарната и моторна възраст на детето, което определя и ефективността на провежданата рехабилитация.

Болничното лечение създава реални условия за снижаване процента на тежка инвалидизация на тези деца, като им се дава възможност за пълно излекуване.