**КП № 263 Физикална терапия и рехабилитация при болести на периферна нервна система**

1.Минимален болничен престой – 7 дни

**2.1. КОДОВЕ НА БОЛЕСТИ ПО МКБ-10**

|  |  |
| --- | --- |
| |  | | --- | | **Помощ, включваща използване на рехабилитационни процедури**  ***Не включва:*** консултации (Z70—Z71)  **Z50.8 Лечение, включващо други видове рехабилитационни процедури**  Обучение за начини на самообслужване, НКД  **Увреждания на лицевия нерв**  ***Включва:*** увреждания на 7-я черепномозъчен нерв  **G51.0 Парализа на Bell**  Лицева парализа  **Увреждания на нервни коренчета и плексуси**  ***Не включва:*** травматични увреждания на нервни коренчета и плексуси — виж травми на нервите в различните области на тялото  увреждания на междупрешленните дискове (М50—М51)  невралгия или неврит БДУ (М79.2)  неврит или радикулит:  **•** брахиален БДУ  **•** лумбален БДУ  **•** лумбо-сакрален БДУ (М54.1)  **•** торакален БДУ  радикулит БДУ  радикулопатия БДУ  спондилоза (М47.—)  **G54.0 Увреждания на брахиалния плексус**  Инфраторакален синдром  **G54.1 Увреждания на лумбо-сакралния плексус**  **G54.2 Увреждания на шийните коренчета**  **G54.4 Увреждания на лумбо-сакралните коренчета**  **Притискане на нервни коренчета и плексуси при болести, класифицирани другаде**  **G55.1\* Притискане на нервни коренчета и плексуси при болести на междупрешленните дискове (М50—М51†)**  **G55.2\* Притискане на нервни коренчета и плексуси при спондилоза (М47.—†)**  **Мононевропатии на долен крайник**  ***Не включва:*** травматични увреждания на нерв — виж травми на нервите в различните области на тялото  **G57.0 Увреждане на седалищния нерв**  ***Не включва:*** ишиас:  **•** БДУ (М54.3)  **•** свързан с увреждане на междупрешленния диск (М51.1)  **G57.2 Увреждане на бедрения нерв**  **G57.3 Увреждане на n. fibularis**  Увреждане на фибуларния (перонеалния) нерв  **G57.4 Увреждане на n. tibialis**  **Други мононевропатии**  **G58.7 Множествен мононеврит**  **Наследствена и идиопатична невропатия**  **G60.0 Наследствена моторна и сетивна невропатия**  Болест на:  • Charcot-Marie-Tooth  • Déjerine-Sottas  Наследствена моторна и сетивна невропатия, типове I-IV  Хипертрофична невропатия при деца  Перонеална мускулна атрофия (аксонален тип)(хипертрофичен тип)  Синдром на Roussy-Levy  **G60.2 Невропатия в съчетание с наследствена атаксия**  **Възпалителна полиневропатия**  **G61.0 Синдром на Guillain-Barré**  Остър (пост-)инфекциозен полиневрит  **G61.8 Други възпалителни полиневропатии**  **Други полиневропатии**  **G62.0 Медикаментозна полиневропатия**  При необходимост от идентифициране на лекарственото средство се използва допълнителен код за външни причини (клас ХХ).  **Други паралитични синдроми**  ***Забележка:*** Тази рубрика следва да се използва за първично кодиране само тогава, когато за състоянията се съобщава без допълнително уточняване или се потвърждава, че те са установени отдавна, или съществуват продължително време, но тяхната причина е неуточнена. Рубриката се използва също при кодиране по множество причини за идентифициране на тези състояния, предизвикани от всякаква причина.  ***Включва:*** парализа (пълна) (непълна), освен посочената в рубриките G80—G82  **G83.0 Диплегия на горни крайници**  Диплегия (горна)  Парализа на двата горни крайника  **G83.1 Моноплегия на долен крайник**  Парализа на долен крайник  **Последици от травми на горен крайник**  **T92.4 Последици от травма на нервите на горен крайник**  Последици от травми, класифицирани в рубриките S44.—, S54.—, S64.— и T11.3  **Последици от травми на долен крайник**  **T93.4 Последици от травма на нерви на долен крайник**  Последици от травми, класифицирани в рубриките S74.—, S84.—, S94.— и T13.3 | |

Код **Z50.8** се използва задължително като водеща диагноза, за да покаже, че пациентът е приет за извършване на рехабилитационни процедури за състояние, обикновено лекувано преди това. Като допълнителни диагнози следва да бъдат посочени съответното остатъчно състояние последвано от причината.

**2.2. ОСНОВНИ ДИАГНОСТИЧНИ ПРОЦЕДУРИ (ВКЛЮЧИТЕЛНО ПРИЛОЖЕНИЯ № 21 И №23)**

**2.3. ТЕРАПЕВТИЧНИ ПРОЦЕДУРИ (ПРИЛОЖЕНИЕ № 22)**

|  |
| --- |
| **основни терапевтични процедури**  **1880 Терапии с използване на агенти, некласифицирани другаде**  96154-00 Терапевтичен ултразвук  *Не включва*:диагностичен ултразвук (виж блокове [1940] до [1950])  96153-00 Хидротерапия  *Забележка*: Външната употреба на вода, топла и/или студена, в терапевтично поведение на болест или травма. Използване на влажна топлина и гореща вода помага за успокояване на болката и подобрява циркулацията, подпомага релаксацията и намалява мускулния спазъм и включва мерки като топли вани, топли превръзки и компреси. Използване на студена вода помага за намаляване на телесната температура, намалява отока и свива кръвоносните съдове и включва мерки като студени превръзки, ледени компреси, студени вани и душ. Специално оборудване като резевоар на Hubbard или вани с джа­кузи са снабдени с устройства,които механично разклащат водата, осигурявайки по този начин фин масаж в допълнение към терапевтичните ефекти на топлината.  *Не включва*: хидродилатация на пикочен мехур (36827-00 [1108])  хидротубация на фалопиеви тръби (35703-01 [1248], 35703-00 [1258])  тези, които индуцират:  • хипертермия (92178-00 [1880])  • хипотермия (22065-00 [1880])  96211-00 Прилагане на диатермични токове  92178-00 Топлинна терапия  Хипертермична терапия  *Включва*: терапевтично поведение с използване на:  • загряващи превръзки  • инфрачервено облъчване  • микровълни  • къси вълни  • парафин  *Забележка*: Използване на топлина при терапевтично поведение на болест и травма. Хипертермия може да бъде индуцирана чрез топли превръзки или компреси, електрически одеала, поставяне в топла вода (вана или ведро), използване на влажен въздух или чрез екстра­корпорално затопляне на кръвта. Хипертермия може също да бъде използвана като допъл­нение към радио-терапия или химиотерапия и индуцирана от микровълни, ултразвук, ниско-енергийни радиочестотно провеждане или сонди.  *Кодирай също когато е направена:*  • химиотерапия (виж Индекс: Химиотерапия)  • радио-терапия (виж Индекс: Терапия, радиация)  *Не включва*: термокаутеризация (виж Индекс: Термокаутеризация)  термокоагулация (виж Индекс: Невротомия, по локализация, радиочестотна)  термокератопластика (90064 [173])  термосклеректомия (42746-03 [191])  термотерапия на простата чрез микровълни (37203-04 [1166])  96149-00 Лечение с нискочестотни токове  96149-01 Лечение със средночестотни токове  96149-02 Лечение с високочестотни токове  96149-03 Лечение с нискочестотно магнитно поле  22065-00 Студотерапия  Хипотермична терапия  Хипотермия на цяло тяло  *Забележка*: Използване на студ в терапевтично поведение при болест или травма. Хипотермия може да бъде индуцирана с ледени превръзки или компреси, охлаждащи чаршафи, поставяне в студена вода (вана или ведро) или чрез екстракорпорално охлаждане на кръвта. Хипотермия може да бъде също индуцирана като предпазна мярка при някои сърдечно-съдови или неврологични хирургични процедури или като допълнение към анестезията при хирургични процедури на крайници.  *Не включва*: криотерапевтична деструкция на тъкани (виж Индекс: Криотерапия, по локализация)  дълбока хипотермия (22075-00 [642])  стомашна хипотермия (13500-00 [1899])  хипотермична терапия заедно със сърдечен и циркулаторен арест (22075-00 [642])  96155-00 Стимулираща терапия, некласифицирана другаде  Лечение с терапевтичен лазер БДУ  *Включва*: електрическа невромускулна нервна стимулация [EMS]  функционална електростимулация [FES]  интерферентна терапия [IFT]  транскутанна електрическа нервна стимулация [TENS]  *Забележка*: Терапевтичното приложение на устройство (електрическо, лазер или ултразвук), който засилва или индуцира функционална активност в телесна част с цел подпомагане оздравяването и намаляване на болката  **1908 Други терапевтични интервенции**  96061-00 Пасивни упражнения  96061-01 Позиционна терапия  96061-02 Механотерапия  96061-03 Аналитична лечебна физкултура  96193-00 Упражнения срещу съпротива  96162-00 Лечебен масаж или манипулация на съединителна/мека тъкан, некласифицирани другаде  Втриване на терапевтичен гел, крем или лосион в тъкан на белег или рана  Точково стимулиране, проникване или седираща терапия  Забележка: Мануална терапия, включваща манипулация на съединителна тъкан/меки тъкани на тялото и прилагана, за да произведе ефект върху нервна и мускулна система и местна или обща циркулация на кръвта и лимфата. Принципно се изпълнява с ръце, но други механични устройства като вибратор също могат да бъдат използвани. Включва техники като:  • aкупресура, където се прилага налягане на акупунктурни места, за облекчаване на болката  • разтриване, малки, точно локализирани, проникващи движения, изпълнени в кръгова или напречна посока върху меките тъкани  *Не включва*: манипулация на става (50115-00 [1905])  масаж:  • сърдечен (затворен гръден кош) (92053-00 [1890])  • простата (92131-00 [1904])  • ректум (92094-00 [1899])  96194-00 Подводна гимнастика  96194-01 Подводно струев масаж  96194-03 Рекреационна (възстановителна) терапия  Занимателна терапия  Игрова терапия  93173-00 Акупунктура  **1905 Терапевтични интервенции на опорно-двигателния апарат**  50115-00 Манипулация/мобилизация на става, некласифицирана другаде  Мануална руптура }  Освобождаване или разтягане } на става БДУ  *Забележка*: Манипулация – насилствено пасивно движение на става над активния Ј лимит на движение  Мобилизация – освобождаване на телесна част(и) с помощта на нарастващо движение  **1870 Интервенции включващи подпомагащо или адаптивно устройство, помощно средство или оборудване**  90531-00 Тракция, некласифицирана другаде  Ръчна или механична тракция БДУ  96092-00 Прилагане, приспособяване, настройване или подмяна на друго подпомагащо или адаптиращо устройство, помощно средство или оборудване  Издаване на подпомагащо или адаптиращо устройство, помощно средство или оборудване  Програмиране на подпомагащо или адаптиращо устройстово, помощно средство или оборудване  *Включва*: инструкция за използване и грижи за подпомагащо или адаптиращо устройство, помощно средство или оборудване  *Не включва*: поставяне на превръзка на:  • изгаряне (виж блок [1600])  • рана, друга освен изгаряне (30055-00 [1601])  **1876 Умения, придобити по време на движение**  96130-00 Умения за обучение в дейности, свързани с положение на тялото\мобилност\движение  Разходка и тренинг на походка  Тренинг на движение и позициониране на тялото като:  • движения в леглото  • извиване  • обръщане  • лягане до сядане  • седнал до изправяне  • баланс при седнало положение  • сядане извън леглото  • клякане  • баланс при изправено положение  • изправяне  Поддържане на стойка  Трениране умения в методи за подобряване осъзнаване на интегрирано движение напр.метод на Feldenkrais, Tai Chi, Yoga  *Не включва*: двигателна терапия (96115 to 96129 [1876])  тези, където главната цел е да се тренира употреба на подпомагащи или адаптиращи устройства, помощни средства или оборудване (96142-00 [1878])  96131-00 Умения за обучение в дейности,свързани с придвижване  Трениране на умения за придвижване до/от:  • банята  • леглото  • стол  • пода  • душ  • тоалет  • количка  *Не включва*: такова при влизане и излизане от басейн за хидротерапия (96150-00 [1879])  такова, където главна цел е да се тренира употреба на подпомагащи или адаптиращи устройства, помощни средства или оборудване (96142-00 [1878])  **1878 Умения за лична хигиена и други ежедневни дейности / независим живот**  *Включва*: оценка на прогреса  96142-00 Обучение на умения в използване на подпомагащи или адаптиращи устройства, помощни средства или оборудване  Разходка и тренинг на походка във връзка с употреба на подпомагащи или адаптиращи устройства, помощни средства или оборудване  Рехабилитационен тренинг при употреба на подпомагащи или адаптиращи устройства, помощни средства или оборудване  Двигателен тренинг с помощни средства  Тренинг на умения в:  • поставяне на превръзки и бандажи  • системи за поставяне на медикаменти  *Забележка*: За списък на подпомагащи или адаптиращи устройства, помощни средства или оборудване виж[1878])  Обучение за системи за поставяне на медикаменти включва умения и управление в употреба на системи за поставяне на медикаменти като инхалатори с мерителна доза, стимулиращи дишането устройства, небулайзери, трансдермални лекарствени системи и продъжителни парентерални инфузии. Също включва подпомагащи помощни средства.  *Не включва*: имплантиране на кохлеарно протезно устройство (41617-00 [329])  изваждане на кохлеарно протезно устройство (41617-01 [329])  96146-00 Професионални умения и професионално обучение  Тренинг на умения в:  • намиране на работа  • изпълнение на работни задължения  • планиране на пенсиониране  • професионално проучване  • доброволно участие  *Не включва*: утежняване на работата/условията (виж Азбучен индекс: Обучение, умения, движение)  **1905 Терапевтични интервенции на опорно-двигателния апарат**  50115-00 Манипулация/мобилизация на става, некласифицирана другаде  Мануална руптура }  Освобождаване или разтягане } на става БДУ  *Забележка*: Манипулация – насилствено пасивно движение на става над активния Ј лимит на движение  Мобилизация – освобождаване на телесна част(и) с помощта на нарастващо движение  96174-01 Стречинг на мускул или сухожилие  96174-02 Стречинг на фасция  50115-00 Манипулация/мобилизация на става, некласифицирана другаде  Мануална руптура }  Освобождаване или разтягане } на става БДУ  *Забележка*: Манипулация – насилствено пасивно движение на става над активния Ј лимит на движение  Мобилизация – освобождаване на телесна част(и) с помощта на нарастващо движение  96160-00 Фототерапия, става  Ултравиолетова терапия на става  96161-00 Фототерапия, мека тъкан  Ултравиолетова терапия на меки тъкани  **1879 Тренинг на други умения**  *Включва*: оценка на прогреса  96150-00 Обучение в умения, създаващи увереност във вода  Тренинг на умения в:  • привикване към водата, дишане и контрол на ротация  • фактори за задържане над водата  • влизане и излизане в басейна  **1889 Други терапевтични интервенции на дихателна система**  92043-00 Респираторен медикамент, прилаган чрез небулайзер  Овлажняваща терапия  **1888 Хипербарна кислородна терапия**  Хипербарна оксигенация  *Включва*: 100% оксигенация  13020-00 Хипербарна кислородна терапия, > 90 минути и ≤ 3 часа |

**Изискване:** Клиничната пътека се счита за завършена, ако са приложени и отчетени две основни диагностични (двукратно - при приемане и преди изписване от лечебното заведение) и четири основни различни терапевтични процедури дневно, посочени в таблица **Кодове на основни процедури.**

ЕМГ изследването със заключение, да бъде направено от лекар специалист по нервни болести до края на шестия месец преди датата на хоспитализация по тази клинична пътека, удостоверено с фиш или отразено в епикриза от проведена хоспитализация.

**Пациенти с диагнози G83.0 и G83.1, лекувани по тази клинична пътека, не могат да се лекуват със същите диагнози и по клинична пътека № 262 в рамките на една година. Изключения се допускат само за пациенти с травми на цервикалния отдел на гръбначния стълб (ниво С1 – С7), като травмите се доказват с образно изследване (КАТ/ ЯМР). Тези образни изследвания имат давност до 24 месеца преди хоспитализацията.**

Основна процедура 92191-00 или 92191-01 се осъществява при необходимост и се прилага при диагностициране на COVID-19. Тази процедура се извършва при показания и се отчита като допълнителна диагностична процедура към другите диагностични процедури, посочени във всеки диагностично-лечебен алгоритъм на съответната клинична пътека.

**Проведените терапевтични процедури се отразяват във физиопроцедурна карта (бл. МЗ № 509-89).**

**4. УСЛОВИЯ ЗА СКЛЮЧВАНЕ НА ДОГОВОР И ЗА ИЗПЪЛНЕНИЕ НА КЛИНИЧНАТА ПЪТЕКА**

Клиничната пътека включва дейности и услуги от обхвата на медицинската специалност "Физикална и рехабилитационна медицина", осъществявана най-малко на **второ ниво** на компетентност, съгласно медицински стандарт "Физикална и рехабилитационна медицина"

**4а). ЗАДЪЛЖИТЕЛНИ ЗВЕНА, МЕДИЦИНСКА АПАРАТУРА И ОБОРУДВАНЕ, НАЛИЧНИ И ФУНКЦИОНИРАЩИ НА ТЕРИТОРИЯТА НА ЛЕЧЕБНОТО ЗАВЕДЕНИЕ, ИЗПЪЛНИТЕЛ НА БОЛНИЧНА ПОМОЩ**

Лечебното заведение за болнична помощ може да осигури чрез договор, вменените като задължителни звена, медицинска апаратура и оборудване, и с друго лечебно заведение за извънболнична или болнична помощ, разположено на територията му и имащо договор с НЗОК.

|  |
| --- |
| **Задължително звено/медицинска апаратура** |
| 1.Клиника/отделение по физикална и рехабилитационна медицина с легла  2.Медицинска апаратура и оборудване, съгласно медицински стандарт по „Физикална и рехабилитационна медицина”. |

**4б). НЕОБХОДИМИ СПЕЦИАЛИСТИ ЗА ИЗПЪЛНЕНИЕ НА КЛИНИЧНАТА ПЪТЕКА И ИЗИСКВАНИЯ ЗА ДОПЪЛНИТЕЛНА КВАЛИФИКАЦИЯ**

**Необходими специалисти за лечение на пациенти на възраст над 18 години:**

- най-малко двама лекари, от които най-малко един с придобита специалност по физикална и рехабилитационна медицина на 50 легла за рехабилитация

**Необходими специалисти за лечение на пациенти на възраст под 18 години:**

- най-малко двама лекари, от които най-малко един с придобита специалност по физикална и рехабилитационна медицина на 30 легла за рехабилитация

**5. ИНДИКАЦИИ ЗА ХОСПИТАЛИЗАЦИЯ И ЛЕЧЕНИЕ**

**Дейностите и услугите се осъществяват незабавно или се планират за изпълнение в зависимост от развитието, тежестта и остротата на съответното заболяване и определения диагностично-лечебен план.**

**5а). ИНДИКАЦИИ ЗА ХОСПИТАЛИЗАЦИЯ.**

Физикална терапия и рехабилитация на пациенти със заболявания на периферната нервна система до 1 месец от проведено болнично лечение за новооткрито или усложнено основно заболяване и определена потребност от физикална терапия и рехабилитация от специалистите по профила на основното заболяване, провели болничното лечение, и наличие на:

-изразен двигателен дефицит - моно-, парапарези/парализи;

-данни за нервно-мускулно увреждане, установено с ЕМГ изследване;

-данни за коренчева компресия, установени с EMГ или образно изследване (КАТ/ЯМР);

-наличие на изразени мускулни контрактури, водещи до трудности в автономността;

-вертебрален синдром (сколиоза, ригидност на паравертебралната мускулатура, болка, ограничение в движенията на гръбначния стълб и др.).

Физикална терапия и рехабилитация на пациенти с политравма и такива с първични или ятрогенни увреди на периферната нервна система от ортопедично-травматологичен произход до 1 месец от приключване на лечението по основното заболяване.

Физикална терапия и рехабилитация на пациенти със заболявания или увреди на периферната нервна система в случаите с необходимост от последваща рехабилитация в болнични условия и пациенти с трайно намалена работоспособност над 70% по повод основното заболяване.

Физикална терапия и рехабилитация на пациенти със заболявания на периферната нервна система, при които не е налице достъчен терапевтичен ефект от провежданата рехабилитация в извънболничата помощ - по преценка на лекаря специалист, провеждащ амбулаторното диспансерно наблюдение на пациента и/или рехабилитацията.

**5б). ДИАГНОСТИЧНО - ЛЕЧЕБЕН АЛГОРИТЪМ.**

**Прием и изготвяне на диагностично-лечебен план.**

Диагнозата се основава на клиничното състояние, данни от предварително проведена задължителна електромиография до шестия месец преди хоспитализацията или епикриза за това заболяване (при наличие на такава).

Специалистът по физикална и рехабилитационна медицина при приемане на пациента прави клиничен преглед, включващ общ и локален статус с обща оценка на рехабилитационния потенциал, дефиниран чрез изискуемите по-горе диагностични процедури. Съставя индивидуална физикално-терапевтична и рехабилитационна програма, включваща конвенционални и специализирани методики и средства от физикалната и рехабилитационна медицина.

При оценка по ММТ под 3, задължително (с изключение на болести с код G 51.0) се включва йонофореза (код\*99.27),електростимулация (код \*93.39)на мускули с нарушена инервация), след извършване на КЕД (код \*\*93.09) при липса на контраиндикации. Прилагат се минимум по пет терапевтични процедури от всеки вид.

Контраиндикации за провеждане на процедури \*93.39 и \*99.27, са: онкологични заболявания, тромбофлебит, епилепсия, ендогенни психози, наличие на метал в тъканите, пациенти с имплантирани електрокардиостимулатори.

**6. ПОСТАВЯНЕ НА ОКОНЧАТЕЛНА ДИАГНОЗА.**

Поставя се съобразно представените при приемането медицински документи (в т. ч. ЕМГ и/или (КАТ/ЯМР), епикриза при наличие на такава, първичния и текущите прегледи, извършени от лекаря специалист по физикална и рехабилитационна медицина, както и евентуално назначените допълнително изследвания и проведените консултации.

**7. ДИАГНОСТИЧНИ, ЛЕЧЕБНИ И РЕХАБИЛИТАЦИОННИ ДЕЙНОСТИ И УСЛУГИ ПРИ ДЕХОСПИТАЛИЗАЦИЯТА:**

1. Контрол на здравното състояние на пациента и медицинско заключение за липса на медицински риск от приключване на болничното лечение въз основа на обективни данни за подобряване на неврологичния и функционалния статус, обем на извършените процедури с резултат, план за поведение в последващия възстановителен период.

2. Оценка на потребностите от диагностични, лечебни и рехабилитационни дейности и услуги след приключване на хоспитализацията, в т. ч.:

- контролни прегледи в изписващото лечебно заведение;

- продължаване на лечението в извънболнични или домашни условия;

- необходимост от последваща рехабилитация в болнични условия

В цената на клиничната пътека влизат до два контролни прегледа при явяване на пациента в рамките на един месец след изписване и задължително записани в епикризата.

„**Националната здравноосигурителна каса заплаща КП еднократно за една календарна година за лечение на един пациент.“**

**8. Документиране на дейностите по клиничната пътека**

**ХОСПИТАЛИЗАЦИЯТА НА ПАЦИЕНТА** се документира в “*История на заболяването*” (ИЗ) и в част ІІ на *“Направление за хоспитализация/лечение по амбулаторни процедури” - бл.МЗ-НЗОК №7.*

**ДОКУМЕНТИРАНЕ НА ДИАГНОСТИЧНО - ЛЕЧЕБНИЯ АЛГОРИТЪМ** – в *“История на заболяването”* и във физиопроцедурна карта (бл. МЗ № 509-89), която е неразделна част от ИЗ.

**ИЗПИСВАНЕТО/ПРЕВЕЖДАНЕТО КЪМ ДРУГО ЛЕЧЕБНО ЗАВЕДЕНИЕ СЕ ДОКУМЕНТИРА В:**

*- “История на заболяването”;*

- част ІІІ на *“Направление за хоспитализация/лечение по амбулаторни процедури” - бл.МЗ-НЗОК №7*;

- епикриза – получава се срещу подпис на пациента (родителя/настойника), отразен в ИЗ.

**ФИЗИОПРОЦЕДУРНАТА КАРТА (БЛ. МЗ № 509-89) СЕ ПРИКРЕПВА КЪМ ЛИСТ “ИСТОРИЯ НА ЗАБОЛЯВАНЕТО”.**

**ДОКУМЕНТ № 4**

**ИНФОРМАЦИЯ ЗА ПАЦИЕНТА (родителя /настойника/Попечителя)**

**Заболяванията на периферната нервна система** са често срещани.

**Болестите на нервните коренчета и плексусите** са широко разпространени заболявания в съвременния свят, дължащи се най-често на дегенеративни промени в шийните или поясните прешлени. При част от болните с тези заболявания се налага хоспитализация, с цел диагностично изясняване и лечение на мускулната слабост и болковия синдром.

**Полиневропатии**те могат да се проявят самостоятелно или да се придружават от увреждане на централната нервна система.

В клиничната практика се наблюдават случаи на засягане на един нерв **(мононевропатия)** или едновременно засягане на отделни нерви (множествена мононевропатия) или на група нерви **(полиневропатия)**, в резултат на което се увреждат функциите на горния, долния крайник или друга част от тялото. Причините за възникване на тази група заболявания са най-разнообразни: инфекциозни (вирус или бактерия – тогава говорим за **мононеврит или полиневрит**), токсични (органични и неорганични вещества, алергени), обменно-ендокринни, травматични и др.

*Възпалителните и токсични невропатии* са сред най-честите и се характеризират със силна болка, ирадиираща по хода на нерва и остро настъпваща пареза на мускулите.

*Диабетната и медикаментозна полиневропатия* са широко разпространени заболявания в нашата съвременност. Голяма част от диабетиците развиват увреда на периферните нерви (обикновено и вследствие влошен метаболитен контрол). Не бива да забравяте, че без овладяване на кръвно-захарния профил не може да се очаква и добър ефект от физикално-терапевтичния курс.

**Полирадикулоневритът** **(синдром на Гилен-Баре)** е сравнително рядко срещащо се остро или хронично заболяване на нервните коренчета и периферните нерви; което се характеризира с нарастваща слабост на долните или на долни и горни крайници (настъпваща в продължение на 1-3 седмици); понякога - парализи на гълтателната, лицевата или двигателната мускулатура. По-голямата част (90%) от случаите се възстановяват през следващите месеци, но малка част (около 10%) от болните остават трайно инвалидизирани и се нуждаят от активна рехабилитация. В болничното заведение ще се проведе правилното лечение и рехабилитация, които са в състояние да ускорят функционалното възстановяване на пациента.

**Невритът на лицевия нерв** **(фациална пареза или парализа на Бел)** е сравнително често заболяване, което са обуславя от вирусна инфекция на ствола на нерва с развитие на парализа на мускулатурата на едната лицева половина. Той често се разглежда като леко страдание, което не застрашава човешкия живот, но обективно имаме не само козметичен дефект, а често и затруднение при хранене, вкусови смущения и сълзотечение. Не рядко, особено при тежките форми на заболяването, се получават две усложнения – лицева контрактура и синкинезии.

Идиопатичната **невралгия на троичния нерв** е рядко заболяване, което се характеризира с по-редки или по-чести болкови пристъпи в отделни области на лицето.

Травмите по време на раждането могат да предизвикат тежки увреждания на нервната система, които са в състояние да разстроят както движенията на детето, така и последващото му психическо развитие. Най-честа е **травмената увреда на раменния сплит**, изразяваща се в различна степен на затруднение в движенията на горния крайник.

Изграждането на качествена, индивидуално съобразена рехабилитационна програма за пациентите със заболявания на периферната нервна система включва участие на различни медицински професионалисти, обединени в РЕХАБИЛИТАЦИОНЕН ЕКИП (личен лекар, специалист по физикална и рехабилитационна медицина, невролог, кардиолог, ендокринолог, офталмолог, уролог, гинеколог, рехабилитатор). Важно е да проявите желание за сътрудничество и да предоставите на лекуващия Ви лекар – специалист по физикална и рехабилитационна медицина пълната медицинска документация от всички проведени от Вас консултации (по възможност при постъпването Ви в рехабилитационното заведение).

Активното участие на пациента в рехабилитационния процес е необходимо и задължително условие за осигуряване на положителен ефект от физикалната терапия и рехабилитация.

При неясноти по отношение рехабилитационните процедури – моля, поискайте подробно обяснение от лекуващия лекар.

Отказът Ви от постъпване в болнично лечебно заведение крие риск от вземането на погрешно решение за лечение и рехабилитация.

Преди хоспитализацията ще получите копие от формулярите за информация на пациента. Можете да задавате въпросите си и да коментирате информацията с Вашия личен лекар, със специалистите по неврология и физикална и рехабилитационна медицина от извънболничната помощ или с лекаря от приемния кабинет.